19:08 25.09.2020 (Янгиланган 19:28 25.09.2020)\nSputnik радиосининг эфирида сиёсатшунос Владимир Можегов буни "баландпарвоз ва ҳеч қандай акс этмайдиган" ташаббус деб атади ва нима учун бундай ҳисоблашини тушунтирди.\nБир гуруҳ америкалик сенаторлар Алексей Навальний билан юз берган ҳодиса юзасидан Россияга қарши санкциялар тўғрисидаги қонун лойиҳасини тақдим этишди, бу ҳақда республикачи сенатор Марко Рубио веб-сайтида хабар берилган.\nҲужжат, муаллифларнинг фикрига кўра, "халқаро ҳуқуқни очиқдан-очиқ бузиш билан шуғулланган", шу жумладан Навальнийнинг "заҳарлашга" алоқадор бўлган Россия амалдорларига чекловлар қўйишни назарда тутади.\nҚонун лойиҳаси Россия президенти Владимир Путин ва унинг атрофидаги шахсларнинг молиялари тўғрисида Америка ҳукуматидан Конгрессга ҳисобот беришни талаб қилади. Бундан ташқари, у Оқ уйни, унинг фикрига кўра, Россия АҚШнинг кимёвий ва биологик қуроллардан фойдаланишни тақиқловчи қонунларини бузганми, деган саволга жавоб беришга мажбур қилади.\nМарко Рубиодан ташқари, ҳужжатни: республикачи сенатор Митт Ромни, шунингдек демократлар Крис Кунс, Бен Кардин ва Крис Ван Холлен маъқулладилар.\nҚонун лойиҳасини қабул қилиниш учун Сенат ва Вакиллар Палатаси томонидан қўллаб-қувватланиши ва АҚШ президенти томонидан имзоланиши керак.\nSputnik радио эфирида сиёсатшунос Владимир Можегов сенаторларнинг ташаббуси юзасидан изоҳ берди.\n“Бу шунчаки оммавий иш. Қандай ҳисоботлар бўлиши мумкин? Бу мутлақо бўлмайдиган нарсалар. Буларнинг ҳаммаси - сайлов олди васвасасини кескин ошириш оҳанги, бефойда гаплар. Кейин эса: Навальний иши – бу демократларнинг кун тартиби. Республикачилар унга қўшилишни унча хоҳлашмайди. Менимча, улар энди буни қўллаб-қувватламайдилар. Қандай бўлмасин, Трамп буни ҳаммасини жуда эҳтиёткорлик билан ва узоқдан олиб келди. Ва (Давлат котиби Майк) Помпео содир бўлган ҳолат юзасидан барча фактлар маълум бўлгандан сўнг муносабат билдириш кераклигини айтди, ва ҳозирча нима бўлаётгани аниқ эмас”, - дейди Владимир Можегов.\nУнинг фикрига кўра, америкаликлар Навальний ҳақида немислардан маълумот олишлари мумкин эди, аммо улардан ҳеч қандай сўров келиб тушмади.\n“Бу санкциялар учун қандайдир асос бўлар эди, аммо ҳозирча бундай сўровлар келиб тушмади. Шунинг учун, менимча, буларнинг барчаси – баландпарвоз ва ҳеч қандай акс этмайдиган ташаббус ... Бу қандайдир шубҳали воқеа, шунинг учун Трамп унга аралашишни истамаяпти - демократларнинг фирибгарлиги, унга йиқилиб тушишни хоҳламаяпти. Назаримда демократлар ушбу кун тартибини фаол равишда тарғиб қилишади ва Трамп буларнинг барчасидан бир оз четда туради", - деб ҳисоблайди сиёсатшунос.\nАлексей Навальний 20 август куни самолётда ўзини ёмон хис қилгандан кейин Омскдаги касалхонага ётқизилди. Шифокорлар модда алмашинуви бузилиши, қонда шакар даражасининг кескин пасайишига олиб келди. Бунга нима сабаб бўлганлиги ҳали аниқ эмас, аммо Навальнийнинг қони ва сийдигида заҳар излари топилмади.\n17:57 25.09.2020 (Янгиланган 18:05 25.09.2020)\nБеларусда бўлиб ўтган президент инагурациясига Ғарбнинг муносабати кутилганидек салбий бўлиб чиқди.\nДастлаб Давлат депаратаменти вакили Александр Лукашенкони қонуний сайланган президент деб тан олмасликларини хабар қилди. Уларнинг айтишига кўра Беларусдаги “сайлов натижалари қалбаки бўлган” ва “қонунийликни акс эттирмайди”.\nУндан сўнг эс ЕИ дипломатияси раҳбари Жозеп Боррелнинг баёноти эълон қилинди. Унда Лукашенконинг янги мандати «ҳар қандай демократик қонунийликдан йироқ» деб аталди. Ҳужжатда айтилишига кўра бўлиб ўтган инагурация «мамлакат аҳолисининг аксариятининг ихтиёрига қарши бўлган» ва улар ҳозир ўзларининг истакларини кўп сонли тинчлик намойишларида акс эттирмоқда»\nБоррел байноти кўплаб заҳархандаларга сабаб бўлиши мумкин десак хато бўлмайди. Масалан, АҚШда бўлиб ўтадиган сайлов– қонундан ташқарида, чунки америкаликларнинг ярми унга қарши бўлади. У ердаги норозилик намойишлари ҳам бир неча ойдан бери тўхтамаяпти. Демак АҚШдаги сайлов натижаси қандай бўлмасин – уни ҳам «аҳоли ихтиёрига қарши» ва ҳо казо деб аташ мумкин.\n«Демокоратик қонунийлик» деган ибора ҳам саволларга сабаб бўлмоқда. Демак демократик бўлмаган бошқа қонунийлиу услублари ҳам бор ва уларга кўра Лукашенко – қонуний президент.\nҒарбнинг сўнгги ҳаракатларини айнан шундай ифодалаш мумкин. Улар гўёки 2та стулда ўтиришга ҳаракат қилаётгандай. Бир тарафдан очиқча кескин шиорлар билан пўписа қилинмоқда, иккинчи томондан эса Минскка нисбатан ўта заиф ва юмшоқ чоралар кўрилмоқда.\nАмалда Минскка қарши қаттиққўл санкциялар киритилгани йўқ. Ушбу маслала юзасидан ЕИ ичида ўзаро қарама-қаршиликлар пайдо бўлди: Кипр ушбу санкцияларни блоклаб, Туркияга ҳам ана шундай чоралар кўрилишини талаб қила бошлади.\nҒарбий элчилар Беларусдан чақириб олинмаган. Америка бўлса 2008 йилдаги можародан сўнг Беларус билан дипоматик муносабатларни тиклашга ҳараркат қилмоқда. Бир неча кун олдин АҚШ халқаро қўмитаси Минскдаги элчи номзодини эълон қилди. 2008 йилдаги Вашингтоннинг Беларуус компанияларига санкцияларидан кейин бошланган дипломатик можародан сўнг ушбу мамлакатларда элчи тайинланмаган эди, ишлар «вақтинчалик ишонилган вакил» олиб бораётган эди.\nБу борада ҳар қандай баланд овозда айтилган гап – заифлик ва бўлаётган вазиятга таъсир қиладиган куч йўқлигини англадати. Айтиш жоизки, сўнгги вақтларда Ғарб ўз таъсир кучи қаергача етишини ва қаерга етмаслигини яхшигина тушуниб олган.\nБеларус сайловларига ана шундай реакция Венусуэланинг аччиқ дарси натижаси бўлди десак хато бўлмайди. Ғарбнинг 50дан ортиқ мамлакатлари Хуан Гуайдони Венесуэла қоунуний президенти деб тан олганига 1,5 йилдан кўпроқ бўлди. Лекин ушбу қарор мамлакатдаги вазиятга ҳеч қандай таъсир қилмади – Николас Мадуро ҳалигача Венесуэла раҳбари бўлиб қолмоқда.\nАҚШ ва Европа Лотин Америкасида жойлашган кичик мамлакатни назарига олмасдан, «қовун тушурганларини» унутгандек ва ўзларини гўёки ҳеч нарса бўлмагандек тутишлари мумкин. Лекин Европа марказида жойлашган давлат билан бундай фокус ўтмайди. Беларуснинг Донбасс можаросини ҳал қилиш каби муҳим халқаро жараёнларда иштирок этаётганини ҳисобга олганда – бундай қарорлар янада муҳим аҳамият касб этади.\nБу борада Ғарб ташаббускорлигини чеклаб турган яна бир омил – Бу Беларусдаги жараёнларнинг аксарияти - Польша лойиҳаси эканидир. Ахир Беларусдаги намойишлар ортида айнан Варшава турибди, айнан улар Беларус инқилобчиларининг сиёсий ва медиа ёрдам билан қўллаб-қувватламоқда.\nЛекин натижа салбий маънода «зўр» чиқди деса ҳам бўлади. Бунинг учун «Президент Света»нинг сиёсий-технологик кураш услубларига назар солиш кифоя. Ана шундай ном билан юритилувчи Светлана Тихановскаянинг инстаграми - бу ишни қандай қилмаслик кераклигига яхши мисол бўла олади.\nПольша ушбу жангга бел боғлаб киришган бўлса-да, лекин вазиятни ўзгартиришга унинг кучи етмайди. Устига-устак Минск ҳам уларга жавоб қайтара бошлади. ОАВда Польша маҳсулотларини Беларусга олиб киришда муаммолар бўлаётгани ҳақида хабарлар пайдо бўлди. Хуллас, Польша яна бир мротаба ўз дўмини ўзи босиб олди, десак хато бўлмайди.\nЭнди бўлса, жаннатга бировнинг тобутида кириб боришни истаган поляклар, АҚШ ва Европа Беларусга қарши бор сиёсий кучини ишлатиб, Лукашенкони тахтдан ағдаришини хоҳламоқда, Варшава бўлса ушбу вазиятдан ўз геосиёсий манфаатлари йўлида фойдаланиб қолган бўларди.\nЛекин на Берлин на Париж ва на Брюссель ёки Вашингтон бундай мақсадлардан манфаатдор эмас. Польшанинг сиёсий ўйинида ёрдам бериш эса – уларга мутлақо керак эмас.\nДемак, Ғарб келажакда ҳам Минскка қарши қаттиқ оғизаки санкциялар киритади, лекин ҳар қандай реал можародан қочади. Чунки Ғарб, яна битта мағлубиятга учраши бошидан маълум бўлган сиёсий ўйинга аралашишни истамайди. Бундай ўйинлар охирги йилларда шундоқ ҳам кўп бўлди.


Таржима » Страница 2\nEsdalik.uz - ёшлик илҳомлари » Таржима » Страница 2\nМуаллиф: Aйзек Aзимов\nИнглиз тилидан Мухлиса Хидирова таржимаси\nМенинг исмим Жо, ҳамкасбим Милтон Девидсон менга шундай ном берган. У дастурчи, мен эса унинг компютер дастуриман. Мултивак-комплекснинг бир қисми бўлганим сабабли, бутун дунё бўйлаб ушбу комплекснинг қолган барча қисмлари билан ўзаро боғланганман. Мен ҳамма нарсани, деярли ҳамма нарсани биламан.\nМен Милтоннинг шахсий дастуриман. Унинг Жосиман. У дунёдаги энг малакали дастурчилардан бири бўлиб, мен унинг тажриба моделиман. Шу боис у мени жами компютерларга нисбатан мукаммалроқ гапиртиришни уддалади.\nМуаллиф:Баҳром Содиқий (Эрон)\nБашорат Отажонова таржимаси\n- Худди шундай. Бошингизни бироз кўтаринг. Қошларингизни чимирманг. Кўзларингизни камерадан олманг. Учгача санайман. Диққат! Қимирламанг, йўқса расмингиз яхши чиқмайди. Қани! Бир, икки, уч...\nУ икки кундан сўнг фотостудиядан расмларни олиш учун зиналардан кўтарилди. Кафтида фотограф берган чекни сиқимлаб олганди. У икки кун аввал фотограф билан ўрталарида бўлиб ўтган суҳбатни эслади:\n– Оғо, исмингиз?\nБашорат Отажонова таржималари (назм)\nНедир тилла узукнинг сири?\nТабассум-ла сўради ул қиз:\nТилла узук сирин биласиз?\nНозима Ҳабибуллаева таржималари (назм)\nМуаллиф: НЕЛЛИ ЗАКС\nОқшом қайда бўлса шундасан,\nдунёга қўл силтган илмлар ичра.\nбармоғинг титроғи учраб\nтегсаёқ бўялар кема устуни:\nРус тилидан Ирода Холбекова таржима қилган\nМуаллим керак бўлмайдиган вақтлар ҳам келади, дея кўп бора айтишади. Менинг муаллимим ўзи билган барча нарсани менга ўргатган эди.\nПоезд тўғрига кетиб борар, муаллим эса темирйўл станциясида ёлғиз ўзи қолган эди. Ойнадан бош чиқариб қаралса, поезд ортидан қўл силкиб қолган бир одамни кўриш мумкин. Сўнг поезд кичкина нуқтага айланади, темир ғилдиракларнинг тарақлаши тўхтайди, у эса поездга анча вақт тикилиб қолади. Темир ғилдиракка осилиб бўлса ҳам етиб олгиси келади, ахир юрагининг ярми абадулабадга ташлаб кетмоқда. Бахтга қарши поезд тезлашиб, туманга ғарқ бўлгандек туюлади. Муаллим атрофга боқаркан, станция болалар бидан тўлалигини кўради. Улар навбат кутаётиб гоҳ чап оёқда, гоҳ ўнг оёқда туриб сакрашади, бир-бирларига қараб энсаси қотганча нафас олишади, кимнидир туртиб юборишади.\nРус тилидан Феруз Неъматуллаев таржимаси\nТўйиб кетдим дилдош ўлкадан,\nУмидларни ғамларга йўғриб.\nБошим олиб бу харобадан\nКетгум бўлиб дарбадар ўғри.


Ҳурлик биздан мерос бўлиб қолсин! « O'zbekiston ERK Demokratik Partiyasi\nҲурлик биздан мерос бўлиб қолсин!\n26 March 2013 - 10:45\nСобиқ Совет давлатининг синиши ортидан унинг ҳудудларида энг кўп гапириладиган мавзу – бу демократия бўлиб қолди. Кўпчилик яхши хотирлайди Горбачев даври демократиясини. Масалан, Михаил Горбачев СССР Олий Совети минбаридан ошкоролик ҳақида гапириб, фуқароларга эркинлик берилганлигини айтганида на депутатлар ва на халқ нима дейишини ҳам билмай қолганди. Совет халқлари ҳаттоки Сталин даврида ҳам эркин эди ахир(?). Албатта расман. Худди шундай Брежнев даврида ҳам. Аммо бу Горбачев келтирган эркинлик ер юзидаги энг катта мамлакатни парчалаб ташлади ва унинг ўрнида кам деганда 25 та мустақил мамлакатлар пайдо бўлди.\nБундан халқ нима ютди? Ҳеч нарса! Эътибор қаратадиган бўлсак, мустақилликга эришган бу мамлакатларнинг ҳар бирида турли даражадаги ечиб бўлмас муаммолар бор. Қай бирида шунчаки иқтисодий, бошқасида эса сиёсий. Ва қай бирларида ҳам иқтисодий ва ҳам сиёсий. Совет давлатининг парчаланиши ортидан энг оғир қисмат Ўзбекистон халқи бошига тушди. Бунда диктатор Каримов ҳукмронлиги ўрнатилинди ва мамлакат катта бир қамоқхонага айланди.\nҲозирда Ўзбекистон турмаларида ўтирганларни озод этиш талаблари ҳам илгари сурилади гоҳида, лекин Ўзбекистоннинг озод фуқароси ҳам Европанинг ити даражасида бўлсин – ҳуқуқларга эга эмаслигини ҳамма ҳам билавермаса керак. Демак, кишининг турмадан озод бўлиши – бу мутлоқ озод бўлиш дегани ҳам эмас экан.\nОддий қарол даражасидаги фуқаролар демократияни юқоридан келишини исташади. Ҳукуматдан(?). Қизиқ, қайси бир ҳукумат борки, ўз халқи озод бўлишини истаса? Бундай мамлакат ер юзида йўқ десак ҳам бўлади! Ҳар бир ҳукмдор мамлакат фуқароларини бошқаришни, уларнинг тақдирини ўзи ҳал қилишни истайди. Фақат демократик ўзгаришлар қуйидан бошланганидагина, уларнинг бошқа имкони қолмайди. Халқ шуни истаса ва халқ айни мақсадда бошини бириктира олсагина мамлакат раҳбариятида ҳам ўзгариш содир бўла бошлайди. Аммо бизнинг “мустақил” ватанимизда халқ оммаси ҳукуматдан қўрқиб яшашга одатланган ва ҳукумат олдида улар ўзларининг ҳақ талабларини қўйишга ҳам қодир эмаслар!\n1990 – 91 йилларда Ўзбекистонда ҳукумат аввалига ўзбек тилига давлат тили мақомини беришни, кейинчалик мустақилликни ёқлаб чиқганини эсга олайлик. Ислом Каримов ўзбек тилида мутлоқ гапира олмасди, у бу тилни ўрганди ва мустақиллик тарафдори бўлишга ҳам мажбур бўлди. Албатта ГКЧП тўнтарилганидан кейингина у мустақиллик қўшиғини куйлай бошлаганди. Ҳокимиятни ўз қўлига олган И.Каримов биринчи навбатда сиёсий мухолифатни йўқ қилишга киришди. Мустақил Ўзбекистоннинг мустақил президенти учун сиёсий мухолифат вакиллари сиёсий экстримистлар “бўлди” ва мамлакатда биринчи бўлиб қатағонга учраганлар мухолиф қарашдаги сиёсатчилар эди. Кимлар қамоққа ташланди, кимлардир тарки ватан қилди.\nНега энди ўзбек ўзининг Ўзбекистонида яшамасин? Чунки унда яшаш имкони ҳам қолмади. Аниқроқ қилиб айтадиган бўлсак, ватанимизда эркин яшаш имконига саноқлик одамларгина эга. Ҳозирда Ўзбекистон МХХ си ва милициясида ишлаб, режимга бел боғлаб хизмат қилаётганлар ҳам аслида режимга шу кунларда керак холос. Кези келганда улар ҳам турмаларга ташланади, қатағон қилинади, ёки хорижга чиқариб юборилади.\nОддий одамлар орасида ҳам ғарбга ишқибозлик жуда баланд, худди бу ерда пишириб қўйганиларидек, улар ғарбга томон интилишади. Бу ерда озодлик, бу ерда инсон ўзини инсондек ҳис қила олади ва мана шунинг учун ҳам кўпчилик Европани орзу қилади. Мухофлифат сафига кираётганлар орасида “агар мухолиф бўлсам чет элга чиқиб кета оламанми?” – деб савол қўяётганлар учраб турибди. Гўёки ҳукуматга мухолиф бўлмоқлик – муҳожирликка кетишнинг старт нуқтаси!\nҚизиқ, нега биз хорижни орзу қиламизу, аммо ўз ватанимизда озодлик, ҳурлик бўлиши учун кураша олмаймиз? Нега биз бу даражада лоқайд ва қўрқоқмиз? Нега бизнинг ҳаққимизни Америкадан туриб кимдир олиб бериши керак, ўзимиз ололмаймиз, ҳаттоки ҳаққимни бер дея талаб ҳам қила олмаймиз?\nДемократия эса азизлар – пастдан бошланади! Агар бизга демократия керак бўлса, демак пора кўтариб чопмаслигимиз лозим ва қонунларни ҳурмат қилиш, бошқалардан ҳам қонунларга амал қилишни талаб этиш зарур. Албатта Ўзбекистонда мавжуд бўлган билакс қонунлар Ўзбекистон Конституциясига, Ўзбекистон ратификация қилган халқаро қонунларга ҳам зид келади, бироқ уларни бартараф этиш талабини эса айнан мана шу халқнинг ўзи кўтариши шарт!\nСовет даврини ёд олайлик. Унинг қонунларига кўра, Совет Иттифоқида матбуот эркин эканлиги кўрсатилинганди, лекин фақат Компартиянинг мақсад ва режаларига зид бўлмасагина эркин эди у. Айнан мана шу кўринишдаги матбуот эркинлигини том маънодаги эркинлик дея аташ мумкин эмас. Бугунги мустақил Ўзбекистоннинг Конституцияси Оммавий Ахборот Воситаларининг эркинлигини таъминласада, сўз ва матбуот эркини кафолатловчи бешта қонун мавжуд бўлсада, бироқ матбуотимиз эркин эмас. Негадир журналистларимиз ўз эрклари учун бирор саъй-ҳаракат ҳам қилишмайди. Фақат буюртма асосида қандайдир танқидий материаллар ёритишлари мумкин, аммо объективлик ҳақида гап ҳам бўлиши мумкин эмас!\nСовет даврида бутун мамлакат интелегенцияси, ишчи ва деҳқонлари Коммунизм қуриш фронтига сафарбар этилган бўлса, бугуни мустақил Ўзбекистонмизда ҳамма нарса ва ҳар бир одам биргина каримовлар оиласининг манфаати учун сафарбар этилган. Бу даъволарни келтриш билан биз янгитдан Американи кашф қилаётганимиз йўқ, буни ҳамма билади. Ўша Ўзбекистон ичкарисидагилар ҳам, ҳаттоки ҳукумат аппаратида ўтирган текинхўрлар ҳам – ҳамма, ҳаммаси билади, лекин ҳамма баробар лунжига сув тўлдириб олганлиги ҳам кузатилинади. Бу аҳволда диктатурадан озод бўлиш имконлари нолга тенг! Бизга кимдир ғарбдан келиб озодликни ҳадя этмайди, бунинг учун ўзимиз курашимиз керак ва шу мақсадда диктатордан қўрқмаслик лозим. Аслида аксинча, унинг ўзи биздан қўрқади!\nДиктаторимиз ҳам анойи эмас. АҚШ ва Европанинг бир неча мамлакатларининг ҳукуматлари унинг хизматига ҳозиру нозир. Ўзбекистоннинг ноқонуний президентини ғарбнинг мана шу ҳимояси ҳар балою қазолардан ҳам асраб келмоқда. Юртбошимиз эса Ўзбекистонда диний радикалларнинг, террорчиларнинг хавфи мавжуд дея, унга қарши “кураш” олиб боради ва ўз халқини оёқ ости қилиб ғарбнинг марҳаматига сазовор бўлиб келаяпди. Ғарбнинг кўзи кўр, улар билмайди деб ўйласангиз қаттиқ янгилишасиз! Улар ҳаммасини билишади, билиб ўзларини гўлликка солишади. Биз учун эса икки йўл бор: бири қул бўлиб қолиш, иккинчиси ўз ҳурлигимиз учун курашмоқлик? Афсуски бизда аксар кўпчилик қул бўлмоқлик йўлини танлайди.\nКўп ҳолларда кузатганимиз, демократик эркинликлар ҳақида гап кетганида диндор фуқаролар қаршилик кўрсатишади. Нима эмиш, демократия бўлса ўзбеклар ҳам бир жинслик никоҳларга киришиб кетишади(?). Бундай хавф Ўзбекистонда йўқ, буни ҳамма билади, лекин лоқайдликни хаспўшлаш учун қандайдир бир баҳона керак-ку! Ўзбекларнинг миллий минталитети бу каби қонунларнинг қабул қилинишига ҳам йўл бермайди, бордию шундай қонун бўлганида ҳам у бизда ишламайди. Ҳозир ҳам матбуот эркини таъминлайдиган бешта қонун бўлсада, улар ишламаяпти-ку, худди шунга ўхшаб бир жинслик никоҳлар ҳақидаги қонун ҳам бизнинг Ватанда ишламайди! Чунки унинг ишлаши учун зарур бўлган талабнинг ўзи йўқ, аммо демократия душманлари учун қандай бўлсада, бирор баҳона зарурдек.\nҚизиқ, айни мана шу диндор фуқарларимиз ва ҳаттоки уламоларимиз бир жинслик никоҳларга рухсат берилган Европа мамлакатларида яшашга жон-жон деб рози бўлишади, аммо негадир Ўзбекистонда эркинлик бўлишини ҳам исташмайди. Антиқа пародакс! Шундай эмасми?\nҚани, айтингчи, ғарбдаги қайси ўзбек бошқа биров билан бир жинслик никоҳдан ўтди? Бунақаси йўқ ва бунинг учун яратганга шукроналар қиламиз! Ғарбда демократия бор деганимизда ҳам, бундаги баъзи нохушликлар кишининг таъбини хира қилади албатта. Айнан мана шу бир жинслик никоҳларнинг ўз мамлакатларида жорий этилишини истамайдиганлар кўпчилик, лекин бу каби инсон маънавиятига зид қонунлар барибир қабул қилинмоқда.\n2013 йилнинг 25 март кунида Франция пойтахти Париж кўчаларини бир жинслик никоҳга норозилар тўлқини тутиб кетди. Бу мамлакат парламентида айни мавзудаги қонун қабул қилиниши арафасида турибди. “Евронюс” ахборот агентлиги Париж кўчаларидан олиб берган репортажида полиция кучлари норозиларни кўздан ёш оқизувчи газлар билан ҳайдаганлигини намоиш этди. Кўриб турганимиздек, демократик қадриятлар ҳурмат қилинадиган Францияда ҳукумат мамлакат аҳолисининг кўпчилиги талабини қондирмади ( ru.euronews.com).\nСовет даврини эслайлик. Совет юртида кўпчиликнинг талаби қондириларди. Бу кўпчилик озчилик устидан ўз ҳукмини ўрнатишининг белгиси эди. Диктатура ва тоталитар режимларда кўпчиликнинг ҳуқуқини озчиликдан, яъни ҳукуматда уя қуриб олганлардан ҳимоя қилиш лозим бўлса, демократияда аксинча, озчиликнинг ҳуқуқи кўпчиликдан ҳимоя қилинади. Шунинг учун ҳам бир жинслик никоҳлар ҳақида қонунлар қабул қилиб борилмоқда.\nКейин бу каби нотабиий никоҳлар сабаб, ер юзида аҳоли ўсишининг камайишига ҳам эришиш мумкин бўларди. Бироқ бу каби никоҳ мусулмонларга ёқмаяпти (нега энди ёқсин?). Ким билсин, ғарб дунёси мусулмонларга қарши компания бошлаши сабабларидан бири ҳам шу бўлса-чи? Аммо ишонч билан шуни таъкидлаш мумкинки, Ўзбекистонда қандай ҳукумат бўлишидан қатъий назар, бир жинслик никоҳлар ҳеч қачон бўлмайди!\nКамина тез – тез ўзбекларимиз қалбини қамраб олган ижтимоий бир қўрқув оммавий тус олгани ҳақида ёзиб қоламан. Ҳалигача биров “биз қўрқоқлар эмасмиз” деб овозини кўтаргани ҳам йўқ. Шундан келиб чиқиб айтишимиз мумкинки, бизнинг бу сўзларимиз зоҳиран бўлмасада, ботинан тан олинаяпти!\nДемократияни истамайдиганларга аслида демократик дунёда яшаш ҳуқуқини бермаслик керак эди. Улар Хитойда, Шимолий Корея ёки Саудия Арабистони каби инсон ҳақлари топталадиган юртларда яшасинлар. Қолаверса, ўзимизнинг Ўзбекистон ҳам диктатура тарафдорлари учун “жаннатдек” диёр ахир!\n2015 йилда Ўзбекистонда президент сайловлари ўтказилинса, унда Гулнора Каримова ҳокимиятга келади ва шу билан Ўзбекистондаги диктатуранинг умри кам деганда яна 50 йилга чўзилади. Шу режим бизга керакми ўзи? Албатта йўқ, фақат уни кимдир ағдариб берсин, кейин биз мазза қилиб яшаймиз! Мана бу биз ишонган ва умид қилаётган “ақида”.\nЎзбекистон Халқ Ҳаракати (ЎХҲ) ўз фаолиятини бошлаган биринчи кунларданоқ уни “террорчи экстримистлар” деб чўқинтирган “сиёсатдонларимиз” ҳам бўлди. Бармоқ билан санарлик аъзоларга эга “Бирлик” партияси, “Бирдамлик” халқ ҳаракати, яна Америкадаги Демократик конгресс, шунингдек турлик сайтлар…. Ҳаммаси, жумладан Ўзбекистондаги Каримов диктатураси ҳам ЎХҲ “диний радикаллар”, “экстримистлар”, “террорчилар” деб оғиз кўпиртиришга ўтишди. Аммо бу даъволарни келтириш учун уларда бирор асоснинг ўзи йўқ. Умуман олганда, 2001 йилнинг 11 сентябрида АҚШда содир бўлган террористик ҳужумни ЎХҲ чилар амалга оширишганди деб ёза қолсалар ҳам бўларди. Негадир шуни қилишмаяпти. Ваҳоланки, ЎХҲ Ватанга эркинлик шамолини олиб киришни истаяпти, шундай бўлсада бу эркинликни истайдиган тарафдорлар сони ниҳоятда оз! Йўқ, нотўғи бўлди бу гап. Оз эмас, фақат мана шу озодлик учун курашадиганлар ниҳоятда оз!\nЎзини “Замондош” халқаро фонди деб атайдиган бир гуруҳ ёлғончилар ЎХҲ Ўзбекистон Миллий Хавфсизлик Хизматининг (МХХ) махсус лойиҳаси эканлигини илгари суришади. Ола! Балки Муҳаммад Солиҳ МХХ нинг жосусидир?\nБу келтирилаётган даъволарнинг ҳаммаси шундоқ ҳам оммавий қўрқув остида бўлган халқни янада қўрқитиш учунгина холос. Буни ЎХҲ аъзолари яхши билишади, лекин Ўзбекистонда ҳамма ҳам билавермаса керак. Кимлардир диктаторларнинг режимини сақлаб қолиш учун курашга чиқар экан, улар ўзлари мансуб бўлган халқнинг қўрқув исканжасида яшашига ҳам кўмакчи бўладилар. Буни эса халққа қарши жиноят деб атасак ҳам бўларди, бироқ бирор мамлакат йўқки, унда халққа қарши содир этилган бу кўринишдаги жиноятлар учун жазо тайинланган бўлса. Бунақа хоинлар жазодан холи қолишади одатда, лекин таърих саҳифаларига уларнинг номи лаънат билан ёзиб қолдирилади.\nДемократия қуйидан бошланади деб таъкидладик. Уни ҳукумат эмас, биз – ўша оёқ ости бўлиб келаётган Ўзбекистоннинг фуқаролари тамсил эта оламиз холос. На АҚШ, на Буюк Британия ва на Европа бизга уни қуриб бермайди. Ахир айтадиларку: “ҳақ олинур, берилмайди”! Осмондан чалпак ёғишини кутсак, унда яна бир неча аср диктатура зулми остида қолиб кетамиз. Бизку ўлиб қутилармиз, лекин болаларимизга, набираларимизга ва улардан кейинги авлодларга ҳам мана шу қулдорлик тузимини мерос қилиб қолдирган бўламиз. Келинг азизлар, яхшиси уларга ҳурликни мерос қилиб қолдирайлик!


Туркия Арманистон билан муносабатларни яхшилаш жараёнини бошлади\n24 январ 2022, Тошкент вақти: 03:25\nдекабр 14, 2021\nТуркия ташқи ишлар вазири Мавлуд Чавушўғли.\nТуркия ва Арманистон ўзаро муносабатларни яхшилаш жараёнини бошлади ва бу йўналишда ўз махсус вакилларини тайинлайди. Бу ҳақда Reuters Туркия ташқи ишлар вазири Мавлуд Чавушўғлига таянган ҳолда хабар берди.\nХабарда айтилишича, Мавлуд Чавушўғли 13 декабрь куни мамлакат парламентига берган ҳисоботида бу ҳақда гапириб ўтган. Чавушўғлига кўра, Арманистон билан алоқаларни яхшилаш масаласида Туркия Озарбайжон билан бамаслаҳат иш олиб боради ва ўз ҳаракатларини Боку билан ҳамкорликда мувофиқлаштиради. Шунингдек, вазир яқин кунларда Ереван ва Истанбул ўртасида авиапарвозлвр йўлга қўйилишини таъкидлади.\nАрманистон ташқи ишлар вазирлиги расмий вакили Ваан Унанян Ереван Туркия билан муносабатларни яхшилаш учун махсус вакилини тайинлашга ва музокараларни ҳеч қандай шартларсиз олиб боришга тайёр эканини айтди.\nТуркия ва Арманистон ўртасида айни пайтда дипломатик алоқа мавжуд эмас. Икки давлат чегараси 1993 йилдан бери ёпилган.\nАрманистон Туркияда арманлар 1915-16 йилларда геноцид қилинганини иддао қилиб келади. Туркия арманларни геноцид қилганини 33 давлат тан олган. Туркия эса бу айбловни инкор этиб келмоқда.\n2009 йилда Туркия ва Арманистон ўртасида муносабатларни қайта тиклаш ва чегараларни очиш бўйича тинчлик шартномаси имзоланган. Аммо мазкур шартнома мамлакат парламентлари томонидан ратификация қилинмаган.\nянвар 23, 2022\nБритания 18 январда Украинага етказиб берган ҳарбий юк.\nАҚШнинг Киевдаги элчихонаси Украина қуролли кучлари Вашингтондан келган юкни қабул қилиб олаётганига доир фотосуратларни эълон қилди.\nРасман билдирилишича, самолётда президент Жо Байденнинг кўрсатмасига асосан украин армиясига 60 миллион долларлик юк келтирилган. “Юк ҳарбий характерга эга бўлиб, Украинага биринчи марта етказилмоқда”, дейилади хабарда.\nРоссия бир неча марта АҚШни Украинага ҳарбий юкларни етказиб бермасликка чақирган. Москва фикрича, бундай ёрдам Киевни “Донбасс каби сепаратчи вилоятларни қайтариб олиш ҳаракати”га ундаши мумкин.\nАввалроқ Москва Британия Украинага танкларга қарши егил қуролларни етказиб берганини кескин танқид қилган.\nЛатвия, Литва ва Эстония ҳам аввал АҚШждан сотиб олган қуролларининг бир қисмини Украинага беришни режалаштираётгани ҳам хабар қилинган.\nЧеченистон Олий судининг собиқ судьяси Сайди Янгулбаев.\nЧеченистон Олий судининг собиқ судьяси Сайди Янгулбаев қизи Алия билан Россияни тарк этди. Бу ҳақда Қийноқларга қарши қўмита юристи Сергей Бабинец маълум қилди. Улар қайси давлатга кетгани ҳозирча айтилмади.\n20 январь куни ўзларини Чеченистон ИИВ ходимлари деб таништирган шахслар Сайди Янгулбаевнинг Нижний Новгороддаги квартирасига бостириб кирган эди. Улар Янгулбаев ва унинг хотини Зарема Мусаевани “товламачилик иши бўйича гувоҳлик бериш учун” Чеченистонга мажбурий олиб кетмоқчи бўлган.\nАммо Янгулбаев даҳлсизлик мақомига эга бўлгани учун Чеченистонга фақат унинг хотинини олиб кетишган. Айни пайтда Зарема Мусаеванинг қаерда экани ва унинг соғлиғи тўғрисида яқинларига бирорта маълумот берилмаяпти.\nЧеченистон раҳбари Рамзан Қодиров жума куни Янгулбаевлар оиласига таҳдид қилинган видеони эълон қилган. Қодиров видеода “бу оилани қамоқ ёки ер ости кутиб турибди” деб айтган. Қодировга кўра, Грознийга олиб келинган Мусаева полиция ходимини калтаклаган.\nҚодиров Янгулбаевлар оиласини мухолифат телеграм каналига алоқадор, деб гумонламоқда. Аммо Сайди Янгулбаевнинг ўғли Абубакар Янгулбаев “Дождь” телеканалига берган интервьюсида Қодировнинг бу иддаосини рад этган ва президент Путиндан Қодировни Чеченистон раҳбарлигидан бўшатишни илтимос қилган.\nСимферополда Қримнинг босиб олинишига қарши 2014 йилда ўтган намойиш.\nГермания Мудофаа вазирлиги Қрим масаласи ва президент Владимир Путин тўғрисида фикр билдиргани ортидан Германия ҳарбий денгиз кучлари қўмондони, вице-адмирал Кай-Ахим Шёнбах истеъфога чиқарилганини маълум қилди.\nРасман билдирилишича, Шёнбах истеъфо бериши тўғрисида ўзи ариза ёзган.\nШёнбах Ҳиндистоннинг Мудофаа тадқиқотлари институтида сўзлаган нутқида Россиянинг Украинага таҳдид қилишидан аососий мақсади Ғарбни ўзини ҳурмат қилишга ундаш деб ҳисоблашини айтди.\nУнга кўра, Ғарб Россия ва “шахсан президент Владимир Путинга ҳурмат” кўрсатса ҳеч нарса ютқазмайди. Немис вице-адмирали ўз нутқи давомида “Қрим ярим ороли ҳеч қачон Украинага қайтарилмайди. Бу факт”, деб билдирган.\nБундай позиция Германия ва унинг иттифоқчилари расмий позициясига зид келади. Германия ва иттифоқчилар Россия Қримни ноқонуний равишда босиб олган, деб ҳисоблайди ва Россиядан уни Украинага қайтаришни талаб қилади.\nШёнбах истеъфо берганидан сўнг ижтимоий тармоқларда ўз сўзлари учун узр сўради ва “бу шахсий фикр бўлганини” ва “нотўғри сўзларни гапирганини тушуниб етгани”ни билдирди.\nУкраина Ташқи ишлар вазирлиги Шёнбахни кескин танқид қилди ва Қрим “иттифоқчилар қўллови билан Украинага қайтарилиши”ни таъкидлади.\nБолот Темировни озод қилиш талаби билан Бишкекда ўтган митинг.\nБишкекда 23 январга ўтар кечаси YouTube порталидаги "Temirov Live" канали асосчиси Болот Темиров милиция ходимлари томонидан қўлга олинганидан норози бўлганлар пойтахтда ва Ўшда намойиш ўтказди.\nНамойишга чиққан ўнлаб журналистлар, блогерлар, ҳуқуқ ҳимоячилари ва фаоллар Болот Темиров ва тўкма оқин Болот Назаровларнинг қўлга олинишини сўз эркинлигига таҳдид ўлароқ баҳоламоқда.\nЖурналист қўлга олинишидан бир оз олдинроқ "Temirov Live" каналида Миллий хавфсизлик хизмати раиси Қамчибек Ташиев ва унинг қариндошлари коррупцияга аралашганига доир суриштурувни эълон қилган эди.\nМилиция Болот Темиров ва Болот Назаров наркотик модда савдосида гумонланиб қўлга олинганини, фаоллар эса журналист ва оқинга наркотикни милиция ходимлари ташлаб қўйганини иддао қилмоқда.\n23 январь куни Миллий хавфсизлик хизмати раиси Қамчибек Ташиев журналист ва оқиннинг қўлга олинишига алоқадор эмаслигини айтиб, "Temirov Live" каналида эълон қилинган суриштирувни “ёлғон маълумот” деб атади.\nСўнги хабарларга қараганда, Болот Темировнинг қўлга олиниши нақадар қонуний бўлгани айни пайтда судда кўриб чиқилмоқда. Суддан сўнг Темиров шаҳарни тарк этмаслик тўғрисидаги тилхат асосида озод этилиши кутилмоқда.\nБолот Назаров эса 48 соатга ҳибс қилинди. Унинг эҳтиёт чораси судда 48 соат ичида аниқланиши лозим.\nянвар 22, 2022\nЗеленский Россия фуқаролари ва ширкатларига қарши санкциялар киритди\nУкраина президенти Володимир Зеленский Россиянинг 52 фуқароси ва 24 Россия компаниясига қарши санкциялар киритди.\nФармон Президент сайтида эълон қилинди.\nСанкциялар рўйхатига россиялик судялар, Қрим расмийлари, президентнинг Шимолий Кавказ федерал округидаги вакили, собиқ бош прокурор Юрий Чайка ва дизайнер Артемий Лебедев киритилган.\nКомпаниялар орасида "Ленморниипроект", "Ленпромтранспроект" ва "Согаз" бор.\nСанкциялар беш йил муддатга жорий қилинган ва активларни блокировка қилиш ва Украинадан капитал олиб чиқиш операцияларини тўхтатишни назарда тутади.\nЮридик шахсларнинг лицензиялари ҳам бекор қилинади.\n2017 йилда СБУ Артемий Лебедевга Қримга ва Киев назорати остида бўлмаган Донбас ҳудудига қилган сафарлари туфайли Украинага киришни тақиқлаган эди.\nБолтиқбўйи давлатлари Украинага ракета тизимлари учун ўқ-дори юборади\nҚўшма Штатлар Болтиқбўйи мамлакатлари ихтиёрида бўлган Javelin ва Stinger ракета тизимлари учун ўқ-дориларни Украинага жўнатишни маъқуллади.\nБу ҳақда Эстония Мудофаа вазирлиги сайтида хабар берилган.\nАввалроқ Буюк Британия ҳам Украина армиясига қурол-яроғ жўнатишини маълум қилганди.\nСўнгги кунларда Ғарб давлатларининг Россиянинг мумкин бўлган босқинига оид хавотири ортмоқда.\nРоссия ҳарбий гуруҳининг Украина билан чегаралари яқинида кучайиши ва томонларнинг музокараларидан сўнг хавотир янада кучайди.\n21 январь куни Женевада Россия ташқи ишлар вазири Сергей Лавров ва АҚШ Давлат котиби Энтони Блинкен ўртасида музокаралар бўлиб ўтди.\nБлинкеннинг таъкидлашича, иттифоқчилар билан маслаҳатлашувлардан сўнг Қўшма Штатлар Россиянинг Украинани НАТОга қабул қилмаслик ҳақидаги талабига ёзма жавоб беради.\nДавлат котибининг сўзларига кўра, АҚШ ва унинг иттифоқчилари бу талабни қондира олмайди, бироқ улар бошқа қатор масалаларни муҳокама қилишлари мумкин .\nДавлат котибининг қайд этишича, Россия агрессив режалар йўқлигини исботлаш учун Украина билан чегарадан қўшинларини олиб чиқиб кетиши керак.\nянвар 21, 2022\nЖеневада Блинкен ва Лавров ўртасида музокаралар бўлиб ўтди\nАҚШ давлат котиби Энтони Блинкен (чапда) ва Россия ташқи ишлар вазири Сергей Лавров\nЖеневада АҚШ давлат котиби Энтони Блинкен ва Россия ташқи ишлар вазири Сергей Лавров ўртасида музокаралар бўлиб ўтди.\nТАСС хабарига кўра, музокаралар бир ярим соатга яқин давом этган.\nЛавров учрашув аввалида давлат котиби билан “Россия учун хавфсизлик кафолатлари” масаласини муҳокама қилиш истагини билдирди. ТИВ раҳбари музокарадан “катта натижа” кутмаётганини, бироқ у АҚШ позициясини ойдинлаштиришига умид қилаётганини айтди.\nБлинкен, ўз навбатида, учрашув АҚШ ва иттифоқчилари томонидан Россиянинг Украинага қарши янги агрессияси олдини олишга қаратилган саъй-ҳаракатларнинг бир қисми эканини таъкидлаб, Украинага бостириб кирган тақдирда Россия Ғарбнинг тезкор ва умумий зарбасига дуч келишини такрорлади. Давлат котибига кўра, у барча келишмовчиликлар битта учрашув давомида бартараф бўлишини кутмаяпти, аммо можаронинг дипломатик ечимини излашда давом этиш зарур.\nБлинкен ва Лавров музокаралари ҳақида шу ҳафтадагина маълум бўлган эди. АҚШ давлат котиби сўнгги кунларда Киев ва Берлинда бўлиб, Қўшма Штатларнинг ҳамкорлари ва иттифоқчилари вакиллари билан музокаралар олиб борди.\nОхирги ҳафталарда Ғарб мамлакатлари Россиянинг Украинага тажовузи реал хавфга айлангани ҳақида очиқ-ойдин гапирмоқда.\nРоссия ўтган йилнинг декабрида АҚШ ва НАТО олдига Украина ва Грузияни альянсга қабул қилмаслик, шунингдек НАТОнинг Европадаги қуролли кучлари ва инфратузилмасини 1997 йилги ҳолатга қайтариш дохил қатор талабларни қўйган эди. Ғарб бу талабларни мантиққа зид ҳисоблаб, рад этишига қарамай, Кремль ёзма жавоб беришни талаб қилмоқда.\nУкраина армияси чегара яқинидаги Россия қўшинларига бас кела оладими?\nАҚШ етакчилигидаги Ғарб мамлакатлари Россияни, Украинага бостириб кирган тақдирда унга нисбатан “мисли кўрилмаган” иқтисодий санкциялар қўлланиши ҳақида огоҳлантирмоқда.\nЖо Байден Оқ уйдаги матбуот анжумани чоғида\nАҚШ президенти Жо Байден 20 январь кунги баёнотида Россия ҳарбий бўлинмаларининг Украина чегараларини кесиб ўтиши “тажовуз” ўлароқ баҳоланиши ва унга кескин “иқтисодий чоралар” билан жавоб қайтарилишини билдирди.\n“Путин билан суҳбатлашган чоғимизда унга аниқ-тиниқ қилиб айтдим. Бу борада у англамаган нарса йўқ. Россиянинг исталган, такрорлайман, исталган ҳарбий бўлинмаси Украина чегарасини кесиб ўтиши – “бостириб кириш” ўлароқ баҳоланади ҳамда унга қатъий ва мувофиқлаштиришган иқтисодий жавоб берилади. Жавоб чоралари иттифоқчиларимиз билан муҳокама этилиб, Путинга тўла-тўкис баён қилинган”, дея урғулаган Жо Байден.\nПрезидент ушбу баёнотидан бир кун олдин матбуот анжумани чақириб, унда Россиянинг ҳужуми “кичикроқ” бўлган тақдирда Ғарб мамлакатлари бунга қандай муносабат билдиришини тахмин қилиш мушкуллигини, бироқ Украинага катта куч билан бостириб кириш Россия учун ҳалокатли бўлишини айтган эди.\nБайденнинг мазкур баёноти Киевда ва Европадаги бошқа пойтахтларда таажжуб уйғотган. Украина президенти Владимир Зеленский Твиттерда: “майда халқлар бўлмагани каби эътиборга арзимайдиган истило ҳам бўлмайди”, деб ёзган. 19 январь оқшомидаёқ Оқ уй матбуот котиби Жен Псаки президент Байден нимани назарда тутгани юзасидан изоҳ беришга мажбур бўлган.\nАҚШ президенти 20 январдаги баёнотида, шунингдек, Россия яримҳарбий тузилмалар, фуқароча кийинган ҳарбийлар ва “яшил одамчалар”ни қўллаш, киберҳужумларни амалга ошириш сингари турли тактикаларни ишга солаётгани, “бунақа хатти-ҳаракатларга қарши зарба беришга шай туриш лозим”лигини қўшимча қилган.\nЖорий йилнинг 20 январь куни Европа парламенти Қозоғистонда рўй берган январь воқеалари бўйича резолюцияни кўпчилик овоз билан қабул қилди. 27 банддан иборат ҳужжатда мамлакат ҳукумати фуқаролар ва жамоат бирлашмаларини таъқиб қилишни тўхтатишга, ҳибсга олинганларни озод этишга, асоссиз қамашлар ва қийноқларни тўхтатишга, тинч йиғилишларга тўсқинлик қилмасликка чақирилган.\nРезолюцияда қайд этилишича, Қозоғистон ҳукумати намойишларга “номутаносиб зўравонлик” билан муносабатда бўлган; “терроризм” ва “экстремизм” тушунчаларини сўз эркинлиги ва ўзгача фикрлашни чеклаш учун бузиб талқин қилган. Тоқаевнинг “огоҳлантиришсиз ўт очиш” буйруғи Европарламент ҳужжатида “Қозоғистон томонидан яшаш ҳуқуқини ҳурмат қилиш ва муҳофаза қилиш бўйича халқаро мажбуриятларнинг бузилиши” деб аталган.\nРезолюцияда ЕИ Кенгаши “2022 йил январдаги намойишлар чоғида содир этилган жиддий қонунбузарликлар учун жавобгар бўлмиш Қозоғистоннинг юқори мартабали мансабдор шахсларига нисбатан санкциялар жорий этиш”га, халқаро ҳамжамият эса “Қозоғистон халқига қарши амалга оширилган жиноятлар бўйича зудлик билан халқаро тергов бошлаш”га чақирилган.\nЕвропарламент, жумладан, Қозоғистон президентини огоҳлантиришсиз ўт очишга доир ҳар қандай буйруқни бекор қилишга чақирган, шунингдек, унинг намойишчиларни “террорчилар”га менгзаганини қоралаб, улар сонига оид баёнотларини “асоссиз” деб атаган.\nЕвропарламент депутатлари январь воқеаларини 2011 йилда Жанаўзенда содир бўлган хунрезликка тенглаштирганлар.\nҚозоғистон Ташқи ишлар вазирлиги 21 январдаги баёнотида Европарламент резолюцияси “бирёқлама ва нохолис хулоса ва маълумотларга асосланган”ини иддао қилган.\n“Қозоғистон Республикаси раҳбарияти томонидан қўзғатилган расмий тергов натижалари эълон қилинмасдан бу каби ҳужжатлар қабул қилинишини ножоиз деб ҳисоблаймиз. Яна бир карра тасдиқлаймизки, тергов натижалари халқаро жамоатчиликка тақдим этилади”, дейилган Қозоғистон ТИВ баёнотида.\nРоссиянинг “Росатом” давлат корпорацияси ва Қирғизистон энергетика вазирлиги кам қувватли атом электр станцияларини қуришда ҳамкорлик қилишга оид меморандумга қўл қўйди. “Росатом” сайтидаги маълумотга мувофиқ, ҳужжат 20 январь куни Дубайда “Экспо-2020” Бутунжаҳон кўргазмаси доирасида имзоланган.\nМеморандумга Россия томонидан “Росатом” бош директори Алексей Лихачёв, Қирғизистондан энергетика вазири Досқул Бекмурзаев қўл қўйишган. Ҳужжат “Қирғизистон Республикаси ҳудудидаги РИТМ-200Н реактор қурилмаси негизида кам қувватли атом станциясини қуришда” ҳамкорлик қилишни назарда тутади.\n“Қирғизистонда бундай атом станцияси қурилиши мамлакатнинг энергетик мустақиллигига ёрдам бериши билан бирга, аҳолининг турмуш сифатига ва бутун Марказий Осиёнинг илмий-техник салоҳияти ривожланишига таъсир этади”, деган “Росатом” бош директори Алексей Лихачёв.\nШунингдек, Россия давлат корпорацияси Қирғизистон энергетика вазири ўринбосари Тилек Айталиевнинг “энергиянинг экологик тоза манбаларини ривожлантириш долзарб дунё тенденцияси бўлиб, Қирғизистондан ундан орқада қолишни истамайди”, деган сўзларини келтирган.\nҚирғизистон энергетика вазирлиги “Росатом” билан имзоланган ҳужжат юзасидан ҳали изоҳ берганича йўқ.\nАҚШда “Навальний рўйхати” бўйича россиялик миллиардерларга қарши санкциялар ҳозирланди\nАмерикалик конгрессменлар 35 нафар россиялик, жумладан миллиардерлар, амалдорлар ва уларнинг яқин қариндошларига нисбатан санкциялар жорий этишга оид қонун лойиҳасини тайёрладилар. У исмлар бўйича Алексей Навальний жамоаси таклифлар қилган рўйхат билан бир хил. Ҳужжат The Washington Post нашри томонидан ёйинланган.\n“Путиннинг жавобгарлиги тўғрисидаги қонун” дея номланган лойиҳа 150 нафар консерватив депутатдан ташкил топган “Республика тадқиқот қўмитаси” гуруҳи томонидан тайёрланган, деб ёзган нашр. Унинг муаллифи гуруҳ етакчиси бўлган Жим Бэнкс бўлиб, ҳужжат унинг 30 дан зиёд ҳаскасби томонидан дастакланган.\nҲужжат АҚШ президентига санкция рўйхатидаги кишилар молк-мулкини блокировка қилиш ҳуқуқини беради, уларга мамлакат ҳудудига киришни таъқиқлаш мумкин бўлади. Қонун лойиҳаси Россияни террорчилик ҳомийси, Россия томонидан дастакланаётган донбасслик айирмачиларни эса террорчилар дея тан олишни талаб этади. Ҳужжат Россия давлат қарзи билан боғлиқ амалиётлар бўйича америкаликларнинг ҳаракат имкониятини сезиларли даражада чеклайди.\nРоман Абрамович, Алишер Усмонов, Геннадий Тимченко ва Олег Дерипаска каби миллиардерлар; “Роснефть” ташкилоти раҳбари Игор Сечин, “Транснефть” раҳбари Николай Токарев, “Газпром” раҳбари Алексей Миллер ва ВТБ банки президенти Андрей Костин; Москва шаҳри мэри Сергей Собянин, Москва вилояти губернатори Андрей Воробьёв, Санкт-Петербург губернатори Александр Беглов, ФХХ раҳбари Александр Бортников ва унинг ўғли Денис, Хавфсизлик кенгаши котиби Николай Патрушев, Путин аппаратининг собиқ раҳбари Игорь Шувалов, Президент маъмуриятининг раҳбарлари, жумладан собиқ бош вазир Сергей Кириенко, амалдаги ҳукумат раҳбари Михаил Мишустин – жами 35 нафар кишига якка тартибдаги санкциялар жорий этиш таклиф қилинган.\nРўйхатга Россия давлат телеканали бўлмиш RTнинг раҳбари Маргарита Симоньян, Биринчи канал раҳбари Константин Эрнст, Путиннинг матбуот котиби Дмитрий Песков ҳамда Марказий сайлов комиссияси раиси Элла Памфилова ҳам киритилган.\nБундан ташқари, конгрессменлар АҚШ президенти командаси зиммасига қонун кучга кирганидан кейин ярим йил ўтиб Россия президенти Владимир Путин, унинг оила аъзолари ва Путин билан муносабатда экани айтиладиган гимнастикачи Алина Кабаеванинг шахсий бойлиги ва даромадлари манбаига оид ҳисобот тайёрлаш мажбуриятини юклашни таклиф қилишган.\nОлмаота полицияси “жангарилар дафн этилган жойлар”га оид маълумотни очиқлади\nҚозоғистонда январь воқеалари чоғида қурбон бўлган киши жанозасидан лавҳа\nОлмаота полицияси 20 январь куни “оммавий тартибсизликларда иштирок этган жангарилар яширинча кўмилган жойлар” топилганини очиқлади.\nОлмаота полицияси расмий вакили Салтанат Азирбекнинг билдиришича, жангариларнинг жасадлари бу жойларга “талончилар шахсини аниқлаш имконини йўққа чиқариш учун” кўмилганини маълум қилди. “Жасадлар ва улар дафн этилган жойлар сонига оид маълумотлар оператив сир ҳисобланиб, улар ошкор этилмайди”, дея таъкидлаган мулозима.\nҚозоғистонлик ва хориждаги инсон ҳуқуқлари фаоллари аввалроқ бир неча бор қозоқ расмийларини январь воқеалари чоғида тинч аҳоли орасида қурбон бўлганлар ҳақида тўлароқ маълумот беришга чақиришган. 15 январь куни Қозоғистон Бош прокуратураси оммавий тартибсизликларда камида 225 одам қурбон бўлгани ҳақида баёнот тарқатган. Олмаотада, полиция маълумотларига кўра, ҳарбий бўлмаган фуқаролардан 149 киши нобуд бўлган. Аммо расмийлар қурбонларнинг қанчаси талончилар томонидан, қанчаси куч ишлатар тузилмалари ходимлари томонидан ўлдирилганини очиқлашган эмас. Шунингдек расмийлар бевосита жиноят содир этаётган пайтида отиб ўлдирган “мародёрлар” сонини ҳам ошкор қилишмаяпти. Бу орада ҳуқуқ фаоллари ва журналистлар тартибсизликларда иштирок этмаган ва жиноят содир этмаган, балки тасодифий ўққа учган ўнлаб киши ҳақида маълумот тўплашга муваффақ бўлганлар.\nЯнварь воқеалари чоғида қурбон бўлганларнинг қариндошлари ўликхоналарда уларга яқинларининг жасадларини беришмаётгани ва ҳаттоки уларни ўлдирилган жойларидан олиб кетишга рухсат беришмаётганини айтишган эди. Уларга кўра, Олмаота ва Қозоғистоннинг бошқа шаҳарларида жасадлар бир неча кун кўчада ётган: ҳарбийлар ҳатто уларнинг ёнига яқинлашишга ҳам изн беришмаган. Ақтўбелик 30 ёшли қурбон Русланбек Жубаназаровнинг оиласи журналистларга марҳумнинг жасадини бир неча кун давомида олишолмаганини айтишган. Расмийлар уни “террорчи” деб эълон қилиб, уни дайдилар каби умумий қабрга, ҳеч қандай белгисиз кўмишни талаб қилишган. Бу қабрнинг таърифи Олмаота полициясида маълум қилишгани билан жуда ўхшаш.\n“Ўзини Берик Бисекенов дея таништирган полиция ходими бизга: “Жубаназаров – террорчи. Унинг жасади берилмайди. Уйларингизга тарқалинглар! Акс ҳолда, сизларни ҳам отиб ташлаймиз. Бизга бўйсинмаган ҳар қандай кишини ўққа тутишга буйруқ беришган” деди, деган марҳум Русланбекнинг онаси Жайнагул Бурқит қизи.\nГувоҳларга кўра, Олмаотада энг кўп тасодифий қурбон 6 январь куни майдонда оммавий тинч намойиш ўтаётган пайтда берилган. Аммо ўша оқшом майдонга ҳарбий кийимда бўлган бир неча киши келиб, тинч намойиш иштирокчилари ва тасодифан кўчадан ўтиб кетаётганлар кишиларни ўққа тутишган.\nРасмийлар Олмаота ва Қозоғистоннинг бошқа шаҳарларда намойишчилар ўққа тутилганини тасдиқлаётганлари йўқ, бироқ ўша пайтда Қозоғистонда расман “аксилтеррор амалиёти” ўтаказилганини урғулашмоқда. Эртасига, яъни 7 январь куни Қозоғистон президенти Тоқаев кучишлатар тузилмалар ходимларига огоҳлантирмасдан отишга буйруқ берган. Шундан сўнг расмийлар тинч намойиш иштирокчилари ва тасодифан ўққа тутилганлар тўғрисида лом-мим демай, январь воқеалари чоғида “террорчи” ва “мародёрлар” ўлдирилгани ҳақида гапира бошлаганлар.\nЖаҳон соғлиқни сақлаш ташкилоти - ЖССТнинг Фавқулодда вазиятлар бўйича қўмитаси жаҳон давлатларига барча фуқароларга саёҳат қилиш ҳуқуқини бериш ва давлатлараро чекловларни юмшатишни таклиф қилди.\nҚўмита хулосасида таъкидланишича, саёҳатларни чеклаш ҳаракати коронавирусга қарши курашда самарали натижа бермади. “Омикрон” штаммининг кенг тарқалиб кетиши бунга мисол тариқасида келтирилган. Шу билан биргаликда ЖССТнинг Фавқулодда вазиятлар бўйича қўмитаси чекловлар кўп мамлакатларда “иқтисодий ва ижтимоий босимларни кучайтираётгани”ни эътироф этган.\nҚўмита ҳукуматларга мамлакатга хориждан кириб келувчилар учун вакцина олиш талабини бекор қилишни ҳам тавсия қилди. ЖССТ бунинг ўрнига коронавирусга қарши тест тизимини мукаммалаштириш ва карантин чораларини кучайтиришни таклиф этмоқда.\nСўнгги бир сутка давомида жаҳонда 4 миллион 200 минг киши коронавирусга чалинди. Бу ўтган кунга нисбатан 400 минг кишига кўп. Пандемия бошланганидан бери жаҳонда 400 миллион кишига коронавирус юққан ва вирусдан камида 5,5 миллион киши вафот этган.\nНур-Султонда матбуот анжумани ўтказган фаоллар.\nҚозоғистон пойтахти Нур-Султонда фаоллар ва “Мамлакат тираги” ҳаракати аъзолари 20 январда матбуот анжумани ўтказди. Улар ҳукуматдан январь ойида Қозоғистонда юз берган норозилик намойишлари ва тартибсизликлар юзасидан мустақил тергов ўтказилишини талаб қилди.\nФаоллар фикрича, январь воқеалари юзасидан мустақил тергов ўтказиш учун фуқаролик жамияти ва мухолифат вакилларидан иборат ишчи гуруҳ ташкил этилиши шарт.\nМатбуот анжуманида фаоллар норозилик намойиши иштирокчиларига ҳуқуқ-тартибот органлари томонидан кўздан ёш сиздирувчи газ ва шовқинли гранаталар қўлланилгани ортидан тартибсизликлар бошланиб кетганинини иддао қилдилар.\nУларга кўра, ҳалок бўлганлар орасида тинч намойишга чиққанларнинг кўплиги, полиция норозиларга қарши ўқотар қурол қўллаганига далил бўла олади. Фаоллар норозилар томониан кучишлатар тузилмалари ходимларига нисбатан ўқ отилмаганини айтмоқдлар.\nЭрон президенти Россия Давлат думасида НАТОнинг ҳалокатини башорат қилди\nЭрон президенти Кремлда 19 январь куни Путин билан учрашди.\nЭрон президенти Иброҳим Раисий 20 январь куни Россия Давлат думасида нутқ сўзлаб, яқин орада НАТОнинг тарқаб кетиши ва ҳалокатга учрашини башорат қилди. Унга кўра “НАТО турли баҳоналар билан мамлакатларнинг жуғрофий ҳудудларига кириб олиш билан шуғулланмоқда” ва “мустақил демократиялар ҳамда халқлар маънавиятига” қарши турмоқда.\nЭрон президенти фикрича, НАТОнинг бу сиёсати унинг яқин орада тарқаб кетиши ва ҳалокатга учрашидан дарак беради.\nРаисий ўз нутқида Россия президенти Владимир Путинга Эрон билан Сурия масаласида ҳамкорлик қилаётганига миннатдорчилик билдирди.\nЭрон президенти 19 январь куни Москвага расмий ташриф билан келган эди. У Путин билан учрашуви пайтда Эрон-Россия муносабатларини “доимий ва стратегик аҳамиятга эга экани”ни алоҳида таъкидлади. У Владимир Путинга Россия билан келажак 20 йилга доир ҳамкорлик шартномаси лойиҳасини топширди.\nХабарда билдирилишича, 21 январь куни Ҳинд океанида Россия Хитой ва Эрон билан ҳамкорликда денгиз ҳарбий машғулотларини ўтказади.\nЎзбекистон савдо айланмасида Россия биринчи ўринга чиқди\nЎзбекистон ўтган йили олтин сотишни озайтирди\nКоронавирусга чалинганлар сони янада кўпайди. 4 бемор вафот этди\nФан олимпиадаси ғолиби унга берилган ноутбукни ўқитувчилар тортиб олганини айтди


Жалолиддин Машарипов: Роналдиньодек "Барса"да ўйнашни ният қилишим керак эди, мен эса Худодан "Пахтакор"дан жой беришини сўрадим. Энди эса кетолмаяпман...\n1 ноябрь, 2020, 13:15\nТеглар:Жалолиддин Машарипов | Пахтакор | Хави | Қатар | Суперлига | Ўзбекистон МТЖ\nМашарипов билан қизиқарли мавзуда суҳбат.\n27 ёшли “Пахтакор” етакчиси ҳар доим муҳокамалар марказида. Унинг қачон легионерга айланиши ҳамманинг унга берадиган биринчи саволи бўлиб қолмоқда. Машарипов ўз олдига катта мақсадларни қўядиган футболчи бўлгани учун унинг ўзи ҳам хорижда тўп суришни орзу қилмоқда.\nБиз у билан суҳбатлашишни анчадан бери режалаштириб юргандик. Ниҳоят, узоқ уринишларимиздан сўнг, Жалолиддин sports.uz учун интервью беришга рози бўлди. Айтиш мумкинки, у анчадан бери бундай очиқ-ойдин гапирмаганди. Ўзаро суҳбат давомида футболчи ҳаммани қизиқтираётган саволларга аниқ-тиниқ жавоб берди. Шу ўринда суҳбатни уюштиришда яқиндан ёрдам бергани учун "Пахтакор" матбуот хизматига миннатдорчилик билдирамиз.\n- “Пахтакор” клуби навбатдаги чемпионлик остонасида турибди. Рақибларини ўзи истаган ҳисобларда мағлуб этяпти. Суперлигада рақобатдан ҳоли равишда иштирок этиш сизларга қандай туюляпти?\n- Эсингизда бўлса, ўтган йили ҳам мавсум тугашига 4-5 та тур қолганида чемпион бўлгандик. Ўшанда чемпионликни ҳал қилиб бўлганимиздан сўнг, мураббийимиз энди кўпроқ захирадаги ўйинчиларга имконият берса керак, деб ўйлаганмиз. Бу йил ҳам иккита учрашувдан кейин чемпионликни расмийлаштирсак ҳам мураббийимиз асосий таркиб футболчиларини тонусда ушлаб туриш учун майдонга туширади. Чемпион бўлганимиздан кейин ҳам мураббий бизга шундай вазифалар қўядики, ҳеч кимнинг бўшашига йўл қўймайди. Масалан, ўтган йили чемпион бўлганимиздан сўнг, Арвеладзе олдимизда ҳали жиддий ўйинлар кўплиги, айниқса, Осиё Чемпионлар лигасига тайёрланишимиз кераклигини айтганди. Бунинг учун ҳамма спорт формасини йўқотмаслиги муҳимлигини таъкидларди. Бу йил ҳам шунақа бўлади, деб ўйлайман.\n- Биз “Пахтакор”дан Осиё Чемпионлар лигасида нимадир кутгандик. Клуб эса чорак финалгача етиб борди. Аммо бундай катта мусобақаларда майда деталлар ҳам кўп нарсани ҳали қилади. Ўша қизил карточка олган вазиятни унутдингизми ёки сизга ҳали ҳам оғриқли зарба беряптими?\n- Қатарга боргач, биринчи ўйинни “Ал-Ҳилол”га қарши ўтказдик. Ўша ўйиндан олдин матбуот анжуманида уларнинг мураббийи Ўзбекистон чемпионатининг савияси паст, биз бемалол юта оламиз, деб айтиб ўтганди. Бизга шунақа гап керак эди. Ўзбекистонда яққол кучлилигимизни ҳамма билади. Осиёда ҳам ҳозирги пайтда “Пахтакор”нинг қандай кучга эгалигини кўрсатмоқчи эдик. “Ал-Ҳилол”га 10 киши бўлиб гол уриб ҳисобни тенглаштирдик. Лекин охирги сонияларда омад уларга кулиб боқди. Футболчиларга ҳеч ким эътироз қилмади. Ҳатто, ўша куни ютқазган бўлсак ҳам, жамоадошларимда шундай кайфият эдики, худди биз ютгандек эдик. Биласизлар, “Ал-Ҳилол”да кучли легионерлар бор. Битта ўйинчисининг бир йиллик маоши 6 миллион доллар. “Пахтакор”нинг барча футболчиларининг йиллик маошини йиғса, ҳам бунча пул бўлмайди. Лекин биз шундай ўйин кўрсатдикки, ўша футболчилардан кам жойимиз йўқ. Иккинчи учрашувда эса, “Ал-Ҳилол” жуда ўзгарди. Энди улар биздан чўчиб ўйнашни бошлашди. Биринчи ўйиндан сўнг, бошқа клублар ҳам “Пахтакор”нинг кимлигини билди. Ўшанда бутун Ўзбекистон бизга мухлислик қилиб турганини ҳам биламиз. Ўйиндан-ўйинга “Пахтакор” кучайиб борди. Гуруҳдан чиқишимизни билардик, чунки футболчиларнинг ўзларига бўлган ишончи юқори эди. “Истиқлол” билан учрашувда биринчи голни ўтказиб юборгандик. Шунга қарамай, футболчиларимиз саросимага тушиб қолишмади. Негаки, ғалаба қозонишимизга ишонч катта эди. Натижада ўйлаган барча режаларимиз ўхшади. Кейинги босқичга тўртта жамоа чиққан бўлса, учаласи “Пахтакор” билан ўйнамайлик, деб турганди. Жамоамиздан чўчиб қолишганди. “Персеполис”га қарши ўйин олдидан ҳам бизда тайёргарлик кучли эди. Футболчилар бир-бирини руҳлантириб, қўллаб-қувватлашди. 15 дақиқа давомида 11 га 11 ўйнаган бўлсак, иккита вазият яратдик. “Персеполис”нинг ўйинини кўриб чиққанимизда улар асосан қарши ҳужумларда ўйнашини билгандик. Мураббийларимиз эса уларнинг қарши ҳужумларини кичкина фол орқали бўлса ҳам тўхтатишимизни тайинлаганди. Менинг қизил карточка олган пайтимда эса кичкина фол қилмоқчи эдим. Аммо вазият жуда тез юз берди ва ўзим истамаган ҳолда рақибнинг оёғини босиб олдим. Тўғри, ўша эпизод жуда хавфли бўлиб кўринди. Аммо охиригача оёғини босганим йўқ. Ўзим ҳам буни истамагандим. Камчилик бўлиб қолсак қийналиб қолишимизни билардим. Афсуски, майдондан чиқиб кетганимдан сўнг, йигитларда руҳан пасайиш бўлди. Ўйинга катта таъсир қилди. “Ал-Ҳилол” билан баҳсда 10 киши бўлиб гол ургандик. Мен эса ўйнагандим. Лекин “Персеполис”га қарши учрашувда майдондан чиқиб кетганим жамоамизга таъсирини кўрсатди. Жамоадошларим ҳам агар бошқа ўйинчи чиқиб кетганида ҳам унчалик билинмасди, аммо сенинг йўқлигинг жиддий таъсир қилди, дейишди. Ўйиндан кейин жамоадошларимга хато қилганимни айтиб узр сўрадим. Ваҳоланки, биз бемалол финалгача бора олардик. “Персеполис” ҳам қўрқиб турганди. Футболда майда деталлар ҳам натижага таъсир кўрсатади. Майдондан чиқиб кетгач, ўйинни ичкарида кузатиб, футболчиларимизнинг ҳаракатини кўриб ич-ичимдан эзилиб ўтирдим. Барибир ўзим ҳам етишмаганимни билдим.\n- Бундан ташқари, Қатардаги мусобақа давомида сиз билан боғлиқ яна бошқа вазият ҳақида ҳам эшитдим. Яъни, Қатар клублари сизга жиддий қизиқишган, музокаралар олиб борилган, аммо келишув амалга ошмаган. Аслида у ерда нималар бўлди?\n- Ундан олдин ҳам менга кўплаб клублардан таклифлар бўлаётганди. Чунки менга бошқалар кўп ёзишади, сени ўз жамоамизда кўришни хоҳлаймиз, деб. Ўзимизда ҳам мухлислар доим мендан қачон кетасан, деб сўрашади. Кўчада ҳам юра олмайман. Чунки кимнидир кўриб қолсам, менга берадиган саволи битта: қачон кетасан?! Ҳаттоки, уйда ўтирганимда ота-онам ҳам четга қачон кетасан, деб сўраб қолишади. Бошқалар ота-онамдан ҳам ўғлингиз хорижга қачон кетади, деб сўрашади. Ўзимни ҳам четда ўйнагим келади. Бунинг учун ўзимда ишончим бор, легионер бўлиб ўйнай олишимга кўзим етади. “Пахтакор” билан шартномам бор, бошқалар мени сотиб олмоқчи, аммо клубим қўйиб юборишни хоҳламаяпти. Мураббийимиз ҳам сен бизга кераксан, Осиё Чемпионлар лигасида чемпион бўлишимиз керак, дейди. Унга эса менинг кетадиган вақтим бўлганини тушунтираман. Барибир “Пахтакор” мени қўйиб юборгиси келмаяпти. Бунинг учун жамоам билан жанжаллашгим келмаяпти. Ундан кўра, насиб қилгани, деб ўйлайман. Қатарда ҳам биринчи ўйиндан сўнг, менга яна бошқа клублар алоқага чиқишни бошлашди. Аммо менга унчалик таъсир ўтказмади. Тўғри, ўзим ҳам ўша клубларга қизиқдим. Лекин ўйинга тайёргарлик кўраётган маҳалда клубдан барибир кетаман, деган ўй-хаёллар менда бўлмайди. Учрашувдан аввал шуни ўйлайманки, майдонга чиқиб бундан-да яхшироқ ўйнаб, “Пахтакор”га ёрдам бериб, кейинчалик янада кучли клубларга кетмоқчи бўламан. Шунчаки, клуб мени қўйиб юборишни хоҳламаяпти, бор гап шу.\n- Қолаверса, сизга Хавининг ўзи қўнғироқ қилиб, “Ал-Садд”га таклиф қилганини ҳам эшитгандик. Бу ҳақиқатга тўғри келадими?\n- Ҳа, ҳақиқатга тўғри келади. Ўзи билан гаплашганман. Бу воқеа ўтган йили “Ал-Садд”га қарши ўйиндан сўнг юз берган. Хави мени клубида кўришни хоҳлаган. Ўшанда ҳам “Пахтакор” рад жавобини берган. Шу билан бу мавзу ёпилиб кетган.\n- Бунинг икир-чикирлари қандай содир бўлган? Сизга қўнғироқ қилганида бу Хави эканлигига шубҳа бўлмаганми?\n- Тошкентдаги ўйинда 2:2 ўйнагандик. Ўша беллашувдан кейин матбуот анжуманида Хави мен ҳақимда гапириб, “Пахтакор”нинг қанот ярим ҳимоячиси бизга катта муаммо туғирди, деган. Кейин Қатарга бориб “Ал-Садд”га ютқазгандик. Ўша учрашувдан кейин Хави билан формамизни алмашгандик. Ўйин тугаганидан кейин мухлисларимизга миннатдорлик билдираётган пайтимизда Акром Комилов ёнимга келиб, ичкарида Хави сизни сўради, кутиб турибди, деган. Шунда у билан гаплашдик, ўйин учун раҳмат айтди. Биз илиқ муносабатда хайрлашдик. Тошкентга келгач, бироз вақт ўтгач, у қўнғироқ қилиб, “Ал-Садд”га олиб кетмоқчилигини айтди, “Пахтакор” эса рози бўлмади.\n- Хави телефон рақамингизни ўзингиздан сўраб олганмиди?\n- Футболчининг ўзи билан тўғридан-тўғри алоқага чиқилмайди. Ўртада агентлар бор. Хавининг ёнида юрадиган агентлари бўлади. Ўшанда у агенти билан бирга ўтириб, биз билан алоқага чиққан. Кўришиб гаплашганмиз. Сени “Ал-Садд”да кўрмоқчиман деганида, сизнинг жамоангизда тўп суриш мен учун ҳам шараф, қолаверса, сиз билан ишлаш жуда ёқади, деганман. Кейин агентларим менинг масалам бўйича гаплашишганида “Пахтакор” хоҳламаган.\n- Сизга Сардор Рашидов ўйнаган “Қатар СК”дан ҳам таклиф тушган экан, чиндан ҳам музокаралар бўлганми?\n- Ҳа. Улар мени кейинги йилгача кутишларини айтишди. Ўша клубнинг хўжайини билан гаплашдим. Сени кейинги йилгача кутаман ва яна алоқага чиқамиз, деди. Унга ҳам вазиятни тушунтирдим. “Қатар СК” ҳам мени клубида кўришни истаётганини яширмади. Биз бир-биримизга катта ҳурмат билан қарадик.\n- Шунингдек, бир неча ой илгари яна бир хабар тарқалди: Туркиянинг “Трабзонспор” клуби сизга қизиқаётгани ҳамманинг эътиборини тортганди. Амалда ҳам шундай бўлганми?\n- Ўша вазиятда Шота Арвеладзе Туркияда эди. Журналистлар ундан интервью олишган. Шота Юстинович “Трабзонспор” клубида ҳам ўйнаган-ку. Шу сабабли “Пахтакор”да сиз ишонадиган яхши футболчилар борми, деб сўрашганида у мени айтиб ўтган. Машарипов ҳар қандай клубда ўйнай олади, деган. Унинг шу гапидан кейин “Трабзонспор”дагилар менинг ўйинларимни кўриб чиқишган ва қизиқиш билдиришган. Биласизми, кимдир сиз ҳақингизда гапирмагунча у ёқдан биров ўзбек футболчиларини қидириб топмайди. Турк клуби мени сотиб олиш учун қандайдир суммани таклиф қилган, “Пахтакор” эса ўз нархини айтган. Улар эса жуда катта нарх айтдинглар, деб бу мавзу ҳам ёпилиб кетган. 6 миллион доллар деган гапларни эшитгандим.\n- Мана, энди “Трабзонспор” Арвеладзени қайтаришни истаяпти. Нима деб ўйлайсиз, у мавсум тугагач, Туркияга кетиши мумкинми? Агар кетадиган бўлса, бу сизнинг фаолиятингизга қанчалик таъсир қилади?\n- Биласизми, Шота Арвеладзени “Трабзонспор” икки-уч йилдан бери чақиради. “Пахтакор” билан яхши натижаларга эришди ва Осиёда ҳам қандай мураббий эканлигини кўрсата олди. Унга битта “Трабзонспор” эмас, балки Осиёдан ҳам кўплаб таклифлар бор. Арвеладзе кетиб қолса, бизнинг фаолият қандай бўлишини билмайман. Пешонага нима ёзилган бўлса шуни кўрамиз. Аммо менга берилаётган трансфер суммасига клубим қўйиб юборгиси келмаяпти. Яхшигина трансфер суммасини беришга тайёр клублар ҳам бор. “Пахтакор” эса бермайман, деб туриб олди.\n- Ҳаммаси қачон ҳал бўлиши мумкин?\n- Шу йилни тугатиб олганимиздан кейин барибир яна шу мавзуга қайтамиз, деб ўйлайман. Чунки менга яна бошқа қизиқаётган клублар бор. Аммо бизда чемпионат тугамади, олдинда Кубок баҳслари турибди. Мен эса бошқа нарсага чалғимасдан ўйинларга эътиборимни қаратаман ва йил тугагач, кейин яна фаолиятим борасида гаплашамиз. Менга Россия клубларидан ҳам таклифлар бор. “Офсайд” кўрсатувига чиққанимда ҳам айтганман, Россияда ўзбек футболчиларига катта пул тўлаши қийин нарса. Мени хоҳлаётган жамоалар бор, фақат камроқ пулга келишимни исташади. Мен бразилиялик эмасман. Ўзбекистонда туғилганман. Биз эса ҳали жаҳон чемпионатига чиқмаганмиз. Араблар катта сумма берамиз дейишганида ҳам “Пахтакор” қўйиб юбормаган. Мен ҳам трансферимдан клубим фойда кўришини истайман.\n- Сир бўлмаса, Россиянинг қайси клублари қизиқди?\n- Бу ҳақида айтсам, гап-сўз бўлиб кетади. Аммо икки-учта клубларидан таклифлар бўлган. “Спартак” билан ўйнаганимиздан кейин ҳам яна қизиқишлар бўлган. “Пахтакор”га чиқишганида, бу футболчимизни бермаймиз, деб дарҳол мавзуни ёпишган. Бу хабарларни кейинчалик эшитдим. “Пахтакор” билан яна келаси йилнинг охиригача шартномам бор. Агар бу йил тугаганида сизга ҳозирданоқ кетаман, деб айтардим.\n- Аслида сизнинг мақсадингиз Европада ўйнаш эди, буни илгари ўзингиз ҳам айтгандингиз. Аммо вақт ўтяпти, уч йилдан кейин 30 ёшга тўласиз. Европага кетиш учун эса футболчининг ёши катта аҳамиятга эга. Кейинчалик вақт ўтишидан афсусланиб қолмайсизми?\n- Ёшлигимдан “Пахтакор”да катта бўлганман. Хоразмдан келган пайтимда “Пахтакор”нинг Қибрайдаги базасида яшардим. Ўша пайтда Одил Аҳмедов, Анвар Солиев, Сервер Жепаров, Илҳом Суюнов сингари футболчиларни кўриб, эй Худо, мен ҳам Аҳмедов каби футболчи бўламан, терма жамоада ҳам ўз ўрнимга эга бўламан, деб ният қилардим ва шунга яраша меҳнат қилардим. Эсимда, ўша пайтларда бизга тушликдан кейин машғулот бўларди. Мен эса базада яшаганим боис эрталаб туриб икки маҳалдан ўз устимда ишлардим. Қандай меҳнат қилганимни ўзим биламан. Болалик чоғимда маҳаллаларда ўйнаб юрганимда ҳам ўзимдан катта болаларни алдаб юрардим. Менга эса кўпроқ куч кераклигини ўзим ҳис қилардим. Айниқса, “Пахтакор”да зўр ўйинчи бўлишим керак, деб қаттиқ меҳнат қилдим. Худога шукрки, ниятимга яраша берди. Лекин ўша пайтда мен Роналдиньога ўхшаб “Барселона”да ўйнашим керак, дейишим керак экан. Чунки Аллоҳ ҳар бир бандасини ниятига қараб беради, тўғрими? Мен эса “Пахтакор”да етакчи бўлиб ўйнашни қаттиқ хоҳлаганман. Шу нарсаларга эришдим. Баъзида энди кетишим керак, ҳамма қачон кетасан, деб сўрашяпти, дея ўйланаман. Аммо яна ўйланиб қоламан: ношукрлик қилма, Аллоҳ сени шу кунларга етказди. Агар кетиш пешонамга ёзилган бўлса, албатта хорижга кетаман, деган ўй-хаёллар миямда айланади. Испания, Англия чемпионатларини кўриб ўтираман. “Барса” ёки “Реал”га қарши ўйнаётган жамоаларни кўраман ва ўзимга-ўзим: бемалол мен ҳам у ерда ўйнай оламан, дейман. Аммо ўша ергача қандай қилиб бора олиш керак? Бунинг учун кимдир биздан ўзини кўрсатиши керак. Аввало эса, биз жаҳон чемпионатига чиқишимиз лозим. Агар шундай бўлса, ўзбек футболчиларига қизиқиш катта бўларди...\n- ...Ҳа, реклама керак!\n- Реклама жуда ҳам керак. Четда ўйнаб ўзбекларнинг қандай кучга эгалигини кўрсатгим келади. Бизнинг йигитлар Россиядаги футболчилар ёки бошқалардан кам эмас. Ўзбеклар техника томондан кучли бўлишган. Тўғри, гавда ёки бошқа томондан кичикроқдир. Аммо ўзбеклар ақли билан ҳам кучли. Шунинг учун Европа чемпионатларида ҳам бизнинг ўйинчилар ўйнай олади. Бунинг учун дастлаб, биз жаҳон чемпионатига чиқишимиз керак. Ана шунда ҳамма бизни кўради. Унгача эса, Ўзбекистон чемпионатига кучли мутахассисларни олиб келиш керак. Кейин улар бизнинг футболчилар ҳақида бошқаларга гапирмаса, унда сизни кимдир билиши қийин. Тўғри, Россия чемпионатида ўзини кўрсатиш орқали кетса бўлади. Шомуродов бунга мисол. Унинг омади келди, Италия А сериясига кетганидан жуда хурсанд бўлдик. Элдорнинг кетгани бизга яхши. Чунки улар яна бошқа ўйинчиларимизни кўриши мумкин. Ўзи билан гаплашиб турамиз, ортингдан яна бошқа ўзбекистонлик футболчилар борсин, гол ур, ўзингни кўрсат, деб далда бериб турамиз. Масалан, мени “Милан” бирданига олиб кетмайди-ку. Аввал бизни кўришлари керак. Кейин ишонч бўлиши муҳим. Агар Европага кетиш насиб қилмаса, унда ҳеч бўлмаганда араб клубларида ўйнаб юраверамизда. Хитой ёки араб чемпионатларини қаранг. Масалан, Саудияга кучли мураббийлар ва легионерларни олиб келишади. Шу йўл билан ўша чемпионат янада танилади. Савияси ошади, тўғрими? Бизга Арвеладзега ўхшаган 4-5 та мураббийлар керак. Янада яхши легионерлар ҳам зарур. Мана, Хитойни кўринг, у ердаги шароитга қаранг. Жанубий Кореяда тўп сураётган футболчиларимиз билан ҳам гаплашаман. Шароитлари худди Европадаги каби. Бизда қанақа? Яхши шароитга эга бўлган 3-4 та клуб бордир, аммо қолган жамоалар қандай қилиб ўсади? Оиласини боқиш учун югуриб юраверишади. Олдига катта мақсад қўймайди. Ютайлик, ойлик маошим ва мукофот пулини олайлик, деган нарса билан юришади. Бизнинг чемпионатни янада кучайтириш тарафдориман. Яқинда Термизга бордик, “Сурхон” билан ўйин учун. Жамоанинг ечиниш хоналари жуда ачинарли-да. Бу ҳақида гапириш қийин. Агар гапирсам кейин “Сурхон”нинг мухлислари сен бунақа дебсан, деб эътироз билдиришлари мумкин. Мен уларнинг ишқибозларини эмас, клуби янада кучайсин, деган мақсадда айтмоқчиман. Футболчиларига яхши шароитларни яратиб берсин. Мана, бир марта “Андижон” ҳақида гапиргандим. Кейин “Қизилқум” билан “Бухоро”га тўхталгандим. Ўшанда клуб ишқибозларини гапирмагандим. Ёшлигимда ўша клубларнинг ўйинларини, савияларини кўрганман, даражалари яхшироқ эди. Масалан, “Андижон”нинг ишқибозлари жонкуяр. Ҳокимлар ёки футболга пул тикадиганлар янада яхшироқ шароитларни қилиб берсин, клуб Осиё Чемпионлар лигасида ўйнасин, деган мақсадда гапирсам мени ишқибозлар нотўғри тушунишди ва танқид қилишди. Мени нима демоқчилигимни улар тушунмади. Вилоятларда мухлислар футбол билан яшайди, бунинг учун клубни янада кучайтириш керак, деган мазмунда айтгандим. Мен нимага ўзимизнинг вилоятни ёмонлайман? Андижонда қанча танишларим бор, у ерни яхши кўраман. Ахир бу ўзимизнинг юртимиз-ку. Фақат вилоят футболини кучайтириш, яхши ўйинчиларни олиб келиб, жамоани кўтариш кераклиги ҳақида гапирганман. Барибир чемпионатимиз савиясини кўтаришимиз керак. “Пахтакор”га ўхшаган клублар кўпайсин. Бизда шароитлар яхши ва шунга яраша ишончни оқлаб келяпмиз, деб ўйлайман. Кўп одам Осиё Чемпионлар лигасидаги ўйинимизни кўриб хурсанд бўлди. Анчадан бери клубларимиз у ерда бундай ўйинлар кўрсатмаганди. ОЧЛда жамоаларимиз иккинчи рақам бўлиб ўйнаб қайтиб келишарди. Биз эса доим ҳужумкор футбол кўрсатдик. Буни мухлисларимиз биздан ҳам талаб қилади. Бошида “Ал-Ҳилол”нинг биргина футболчисини йиллик маоши қанчалигини айтдим. Шунақа катта пуллар оладиган ўйинчиларнинг жамоасини биз “эзиб” қўйдик. Агар Ўзбекистонда “Пахтакор”га ўхшаган 2-3 та клуб бўлса ва Осиё Чемпионлар лигасида ўйнаса қандай зўр бўлади-а? Масалан, Намангандаги мухлисларни ҳам биламиз. Агар “Навбаҳор” ОЧЛда ўйнаса борми, бундай ишқибозлари билан “Навбаҳор” ўйинни 1:0 билан бошлайди. Бунинг учун савияни кучайтириш керак. Бизда иқтидорлар ниҳоятда кўп.\n- Юқорида Шомуродов ҳақида айтиб ўтдингиз. Сизнингча, у Италия А сериясида ўзбек футболчиларини муносиб реклама қила олармикин?\n- Элдорга “Ростов” мураббийи каби “Женоа”да ҳам ишонч билдирилса, у оқлайди, деб ўйлайман. Уни кучли томонлари кўп. Фақат мураббий ишонч билдириши лозим. У томонларда эса вазият бошқачароқ. Сизга 2-3 та ўйинда имконият беради, агар гол ура олмасангиз ўрнингизга бошқасини ўйнатади. Шомуродовга бироз вақт керак.\n- Сизга дангал савол: Машариповга Суперлигамизда ўйнашнинг қанчалик қизиғи қолди?\n- Футболчиларни ҳурмат қилган ҳолдатда қизиқ. Жамоадошларимнинг меҳнатини кўриб, уларга нисбатан ҳурматсизлик қила олмайман. Чунки мен шунинг ортидан нон еяпман. Барибир майдонга катта иштиёқ билан чиқаман. Юрагимдан ўйнайман. Лекин тан оламан, хорижга кетгим келаверади. Биламанки, бу савиядан кетгим келади.\n- Шу ҳақида айтмоқчи эдим. Сизнинг нималарга қодирлигингизни кўриб бўлганмиз. Энди сиздан бундан ортиғини кутмаймиз ҳам...\n- Биласизми, шундай гаплар айтишим мумкин, аммо кейин менга танқидлар отилади. Масалан, сизларга қизиқ, чунки журналистсизлар. Нимадир десам шуни матбуотга олиб чиқасизлар, бу эса сизларга плюс бўлиши мумкин, аммо менга минус бўлиб қолади. Ҳаммага бир хил ёқавермайсиз. Гапимни ҳамма ҳар хил тушуниши мумкин. Лекин мен оддий оиланинг боласиман. Ота-онам ҳамма билан қўлинг кўксингда бўлсин, ҳурмат қилгин, деб уқтирган. Шу пайтгача ҳеч кимга қўпол муомала қилмаганман ва қилмайман ҳам. Ўзим ҳам кетишни исташимни айтдим. Савиям Ўзбекистон чемпионатиникидан ўтиб кетганини ҳам биламан. Майдонда қандайдир финтлар қилсам энди бу мухлисларимизга қизиқ эмас. Чунки улар кўриб бўлишган. Икки йилдан бери рақиблар менга қарши иккита ҳимоячи билан ўйнаяпти. Бундан хурсанд бўламан. Бу сизни янада яхшироқ тайёрланишга ундайди. Қанақа футболчигимни бошқа жойларга бориб кўрсатгим келади. Ўзимга-ўзим хорижда ўйнаб, бошқаларни ҳам ҳайрон қолдиргим келади. Лекин айтдим, ҳаммасини клубим ҳал қилади. Мен эса раҳбариятга, мураббийларга ҳурматсизлик қила олмайман. Уларнинг ҳам фикрларини ҳурмат қиламан. Аммо менинг ҳам фикримни ҳурмат қилишларини истайман.\n- Сиз ҳам вақти келиб клубга ўз шартингизни аниқ айта оласизми?\n- Бунақа нарсани ҳам айтдим. Кимдир мендан хафа бўлгандек бўлди. “Пахтакор”га 10 ёшимда келганман, 17 йилдан бери шу ердаман. Шуларни гапириб ўтдим. Баъзида Тоттига ўхшаб битта клуб футболчиси бўлиб, қолиб кетаманмикин, деб ўйланиб қоламан. Раҳбариятимизни хафа қилмаган ҳолатда жим бўлдим. Ўзимнинг истагимни тушунтирдим, илтимос ҳам қилиб кўрдим. Аммо бир хил пайтда шунчалик кераклигимдан мени қўйиб юборишмаяпти-ку, деб ўзимни овутиб қўяман ва ичимдан хурсанд ҳам бўламан.\n- Вазиятга реал қарасак, энди Европа томонлардан умидингизни узиб, Осиё майдонларига қараяпсизми?\n- Менда Осиёдан ҳар доим таклиф бор. Ҳали ўзимнинг организмимни ва қанақа меҳнат қилишимни биламан. Улар мени олишса, бу 28 ёшга кирибди дейиши мумкин. Фақат ёшимга эътибор қилишлари мумкин, аммо мен томондан ҳали ҳеч нима сўнгани йўқ. Ҳар куни ота-онамдан дуо қилишларини сўрайман. Бўлди, қолгани Худодан.\n- Боя реклама бўлиш учун жаҳон чемпионатига чиқишимиз керак дедингиз ва бу тўғри. Агар мундиалга чиққанимизда балки аллақачон кетган бўлардинглар. Ҳар сафар ҳаракат қиламиз, яқин келамиз, аммо битта гол ёки бир очко етмай қолаверади. Мураббийлар келяпти-кетяпти, аммо мундиалдан қуруқ қоляпмиз. Бу нима билан боғлиқ?\n- Ҳар доим бизга бир қадам қолади ва бундан ўзимиз ҳам ҳайрон бўламиз. Фақат битта нарсани айтаман: янада кўпроқ меҳнат қилишимиз лозим. Тўхтаб қолмаслигимиз керак, бўлди, бошқа нарса дея олмайман. Қайсидир мураббийни гапирганим билан нима ўзгаради? Агар кимнидир айтсам, бошқаси эртага мен ҳақимда ҳам гапиради деб ўйлаши мумкин. Аммо ҳеч қайси мураббийни гапиришни хоҳламайман. Агар эсингизда бўлса, шоуда чиқиб Самвел Бабаянни гапирганман. Шу фурсатдан фойдаланиб айтмоқчиман, Бабаянни қаттиқ ҳурмат қиламан. У инсонга ҳеч қандай ёмонлигим йўқ. Ҳаттоки, Бабаян терма жамоамизни энг юқори чўққига олиб келди деб ўйлайман. Уйдаги ўйинни ютсак жаҳон чемпионатига чиқардик. Уни эса ҳамма танқид қилди. Агар биз ўшанда ғалаба қозониб мундиалга чиққанимизда Самвел Бабаянга хайкал қўйишарди, деб ўйлайман. Уни кучли руҳшунос деса бўлади. Фақат ўша пайтда телевидениеда шоу эди, одамлар кўп, ҳамма қизиқарди. Бабаян фаолиятимда катта ёрдам берган мураббийлардан бири. Кейин биз футболчилар битта машина ёки уй олсам бўлди, деган тушунчани йўқотишимиз керак. Биз ундан-да, катта мақсадларни олдимизга қўйиб, шунга яраша меҳнат қилишимиз даркор. Бугун нима қиламан дам олиб ёки бугун чойхонага бориб нима қиламан, деб унинг ўрнига фақат меҳнат қилишимиз муҳим.\n- Абрамов Ўзбекистонни жаҳон чемпионатига олиб чиқа оладими?\n- Худо хоҳласа, чиқамиз. Вадим Карленович ҳам ўзининг ўйин услуби бор бўлган мураббий. У ҳам яхши руҳшунос. Футболчиларни яхши билади. Ўйинчиларига ҳеч қанақа босим ўтказмайди. Тошкентда Саудияни ютаётиб охирида ютқазиб қўйдик. Учрашувдан олдин бизга шундай гапларни айтди, улар жаҳон чемпионатида ўйнаган. Лекин улар билан сизларни қаранглар! Рақибдан кучлисизлар, фақат ўзингларга ишонинглар, ўзбеклар ҳар доим кучли бўлган, мен сизларга ишонаман, Саудияни ютасизлар, деди. Шунақанги кайфиятни кўтардики, ўйин ҳам яхши бошланганди. Фақат бизда шундай “касаллик” борки, охирги дақиқаларгача мувозанатни сақлаб қола олмаймиз. Ўшанда қўлимиздаги ғалабани уларга бериб юбордик. Абрамов билан мундиалга чиқамиз, деб ўйлайман.\nMasharipov keyingi yil shartnomang tugasa rossiyaga ket rossiyada o‘yna arabda o‘ynagandan ko‘ra rossiyada o‘ynaganing maqul\nБарселона сени котине тыгама\nЖалолдин сан клубдаги задогонларни хурмат қилиб юриб, шу ерда қолиб кетасан. Икки уч йилдан кейин пахтакорга хам керак бўлмай қоласан. Шунинг учун хиссиётга эмас ақлга қараб иш тут. Сан пахтакордан кетсанг клуб пролигага тушиб кетмайди ёки еучсизланиб қолмайди. Ўрнингга бошқасини олиб келишади. Шуни ўйласанг бўлмайди. Хозир вақти кетишни. Хеч бўлмаса Япония ёки Кореяга кетиш керак.\nПитер Хюистра "Пахтакор" машғулотларида иштирок этаётган камерунлик футболчи ҳақидаги саволга жавоб берди\n"Пахтакор" футболчиси "Қўқон-1912" клубига ўтди (Фото)


ПАРТИЯ ФАОЛИЯТИНИ КУЧАЙТИРИШ - Ўзбекистон овози газетаси\nПАРТИЯ ФАОЛИЯТИНИ КУЧАЙТИРИШ\nбўйича янги тажрибаларни оммалаштириш лозим\nБугун ижро ҳокимияти устидан вакиллик ҳокимиятининг назоратини кучайтириш, мамлакат ички ва ташқи сиёсати билан боғлиқ стратегик масалалар бўйича қарорлар қабул қилишда сиёсий партиялар ролини ошириш масаласи кун тартибига қатъий қилиб қўйилмоқда.\nДемократик ислоҳотларнинг ҳозирги босқичида партия ташкилотлари етакчилари ва депутатлар ўз фаолиятига холис баҳо бериб, зиммасидаги масъулиятни чуқур англаши ўта муҳим аҳамиятга эга.\nЎзХДП Марказий Кенгаши ҳамда Самарқанд вилоят кенгаши ҳамкорликда ўтказган семинар ҳам танқидий-таҳлилий фикрлар асосида ўтди. Унда вилоят партия ташкилотининг навбатдаги устувор вазифалари муҳокама этилди.\nОлий Мажлис Қонунчилик палатасидаги ЎзХДП фракцияси аъзолари, партия маҳаллий кенгашлари етакчилари, халқ депутатлари вилоят, туман ва шаҳар Кенгашларидаги депутатлар ва партия фаоллари партия ташкилотлари ва гуруҳлари олдида турган вазифалар, Сайловолди дастурини амалга ошириш механизмлари ҳамда улардан самарали фойдаланиш учун ишга солиниши лозим бўлган имкониятларни муҳокама этди. Унда асосий эътибор Президентимиз Вазирлар Маҳкамасининг 2013 йил якунлари ва 2014 йилдаги устувор вазифаларга бағишланган мажлисида билдирган фикрларидан келиб чиқиб, партия ташкилотлари ҳамда маҳаллий Кенгашлардаги гуруҳларининг устувор вазифаларига қаратилди.\n— Аҳоли турмуш даражасини юксалтириш кўп жиҳатдан жамиятдаги ижтимоий барқарорликка боғлиқ, — деди Олий Мажлис Қонунчилик палатаси депутати, ЎзХДП фракцияси аъзоси Искандар Азизов. — Бу борада олиб борилаётган кенг кўламли ислоҳотлар давлат қурилиши, ижтимоий-сиёсий, иқтисодий ва маънавий соҳаларда эришилаётган ютуқларда ўз аксини топмоқда. Бир мисол, 2013 йилда аҳолининг реал даромадлари 16 фоизга ўсиб, 970 минг иш ўрни яратилган. Уларнинг 60,3 фоизи қишлоқ ҳудудларида ташкил этилгани мазкур ислоҳотларнинг юксак самараларидан бири десак, хато бўлмайди.\nЖорий йилда мамлакатимизда давлат бюджети харажатларининг қарийб 60 фоизи ижтимоий соҳани ривожлантиришга йўналтирилиши, парламент томонидан тасдиқланган бандлик дастурига мувофиқ, 2014 йилда салкам 1 миллион янги иш ўрни ташкил этиш кўзда тутилаётгани аҳолини ижтимоий қўллаб-қувватлаш, эҳтиёжманд қатлам манфаатларини ҳимоя қилишни устувор вазифаси, деб ҳисоблаган ЎзХДП дастурий ғояларига тўла мос келади. Шундан келиб чиқиб фикрлайдиган бўлсак, ҳудудларни ижтимоий-иқтисодий ривожлантириш, электоратимиз манфаатларини ҳимоя қилишда олдимизда улкан вазифалар турибди. Бизда куч, салоҳият ва тажриба етарли. Фақат ҳамжиҳатликда амалий ҳаракат қилиб, янги тажрибаларни мустаҳкамлаб, оммалаштириш керак.\n— «Сиёсий партиялар тўғрисида»ги қонунга ўзгартиш ва қўшимчалар киритилиши сиёсий партиялар ҳуқуқларини янада кенгайтирди, — дейди ЎзХДП Самарқанд вилоят кенгаши раиси Камолбой Исобеков. — Бу ваколатлардан унумли фойдаланишда депутатлар билан партиянинг мустаҳкам ҳамкорлигини таъминлаш ўзининг ижобий натижасини беради, деб ўйлайман.\nҲозирги вақтда халқ депутатлари вилоят Кенгашида 10 нафар, туман ва шаҳар Кенгашларида 184 нафар депутатимиз фаолият кўрсатмоқда. Ўтган йили партия Ҳаракат дастурига 16 та масала киритилган эди. Унинг 9 таси доимий комиссия, 7 таси эса сессияларда муҳокама этилди. Жорий йилда 20 дан зиёд масалани кўриб чиқишни режалаштирганмиз. Уларда аҳолининг турмуш шароитини яхшилаш, кам таъминланган, ёрдамга муҳтож қатлам манфаатларини ҳимоя қилишда партия фаоллари, депутатларимиз ҳамкорлигини янада мустаҳкамлаш масалалари ўрин эгаллаган.\nУмуман олганда, жойларда ечимини кутаётган масалалар талайгина. Бандлик дастури ижроси, ёшларни иш билан таъминлаш, қишлоқларда ижтимоий-иқтисодий инфратузилмани ривожлантириш билан боғлиқ масалаларни маҳаллий Кенгашлар сессияларига киритиб, уларнинг ижроси устидан жамоатчилик назорати ўрнатишни янада кучайтиришимиз керак.\n— 2013 йилда халқ депутатлари Булунғур туман Кенгаши сессиясига 1 та масала киритдик, 6 та масалани доимий комиссияда муҳокама этишга эришдик, — дейди ЎзХДП Булунғур туман кенгаши раиси Бахтиёр Ражабов. — Бугунги кунда уларнинг ижроси устидан жамоатчилик назорати ўрнатилган. Туманда партиямизнинг 1604 нафар аъзоси бўлиб, улар 46 та бошланғич партия ташкилотига бирлашган. Ўтган йили бизнинг ташаббусимиз билан туманни ижтимоий-иқтисодий ривожлантириш дастури ижроси масаласи бўйича туман ҳокими ўринбосарининг ҳисоботи доимий комиссияда эшитилди. Жорий йилнинг биринчи чорагида туман ҳокимининг ҳисоботини эшитиш масаласини доимий комиссия иш режасига киритганмиз.\nШунингдек, семинарда ЎзХДПнинг Олий Мажлис Қонунчилик палатасидаги фракцияси аъзоси Мажидхон Усмонов бугунги кунда партия ташкилотлари ҳамда депутатлар олдида турган долзарб ижтимоий-сиёсий вазифалар хусусида сўз юритди.\n— Бугунги кунга келиб, парламентда қонунлар ва меъёрий ҳужжатларни кўриб чиқишнинг барча босқичларида сиёсий партиялар фракцияларининг роли тубдан кучайди, — деди у. — Энг муҳими, қонун ижодкорлигига ёндашув ўзгарди. Парламентда кўриб чиқилаётган қонунлар лойиҳалари жойларда халқ депутатлари маҳаллий Кенгашларидаги партиямиз гуруҳлари, фаоллар ва электорат вакиллари, тегишли соҳа мутахассислари иштирокида кенг муҳокамалардан ўтказилмоқда. Шу тариқа таклифлар олиш тизими самарадорлиги янада ошди. Мисол учун «Аҳолини иш билан таъминлаш тўғрисида»ги қонун ва Меҳнат кодексига ўзгартиш ҳамда қўшимчалар киритиш юзасидан фракциямиз позициясини шакллантиришда бу амалиёт ўз натижасини кўрсатганини айтиб ўтиш ўринлидир. Аммо бу йўналишдаги фаолиятимизни янада кучайтиришимиз керак. Семинардан олдин туман кенгашларининг фаолияти билан яқиндан танишдик. Маълум бўлдики, ҳали-ҳамон бугунги давр талаби асосида фаолият олиб бормаётган қуйи ташкилотларимиз бор.\nЭътибор беринг, бугун ижро ҳокимияти устидан вакиллик ҳокимиятининг назоратини кучайтириш, ички ва ташқи сиёсатни амалга оширишда, энг муҳим стратегик масалалар бўйича қарорлар қабул қилишда сиёсий партиялар ролини ошириш масаласи кун тартибига қатъий қилиб қўйилмоқда. Шундай бир вазиятда эса ҳали маҳаллий Кенгаш сессиялари, доимий комиссиялар мажлислари муҳокамасига турли ижтимоий масалаларни олиб чиқиб, электоратимиз манфаатини таъминлаш механизмидан етарли даражада фойдаланмаётган партия гуруҳларимиз борлиги кишини ташвишга солади. Айрим ҳудудларда эса партия ташкилоти билан депутатлар ўртасида мустаҳкам алоқа шаклланмаганига бефарқ қараб бўлмайди.\n2014 йилда янги иш ўринлари ташкил этиш, аҳоли бандлигини таъминлаш, таълим-тарбия соҳасидаги ислоҳотларни янада чуқурлаштириш каби қатор ижтимоий масалалар устувор вазифа сифатида белгилаб олиниши ЎзХДПнинг барча даражадаги ташкилотлари ва депутатлари зиммасига катта масъулият юклайди. Шу боис ҳар бир партия ташкилоти фаолиятини танқидий ўрганиб, мавжуд камчиликларни бартараф этиш, депутатлик сўрови, депутатлик назорати механизмларидан самарали фойдаланиш зарур.\nСеминарда, шунингдек, Олий Мажлис Қонунчилик палатасининг Меҳнат ва ижтимоий масалалар қўмитаси раиси, ЎзХДП фракцияси аъзоси Фахриддин Ражабов, ЎзХДП Каттақўрғон туман кенгаши раиси Ахтам Худойбердиев ва бошқаларнинг фикр-мулоҳазалари ҳам тингланди.\nКун тартибидаги масала чуқур муҳокама этилиб, ЎзХДП Самарқанд вилоят кенгашининг 2014 йилги Ҳаракат дастури юзасидан тегишли қарор қабул қилинди.


Каримов Фондининг стипендиати Иззатжон Асадов | КАРИМОВ ФОНДИ\nГлавная > Янгиликлар > Каримов Фондининг стипендиати Иззатжон Асадов\nКаримов Фондининг стипендиати Иззатжон Асадов\nИззатжон Асадов Каримов Фондининг таълим грантлари доирасида Германияда таҳсил олиб Ўзбекистонга қайтиб келди. Ҳозирги кунда у «Ўзбекистон миллий электр тармоқлари» акциядорлик жамиятида ишламоқда. Ушбу ташкилотнинг фаолияти республиканинг магистрал электр тармоқларидан фойдаланиш ва уларни ривожлантиришга, ҳамда ушбу тармоқлар орқали электр энергиясини етказиб беришга қаратилган.\n2018 – 2020 йилларда Иззатжон Европанинг энг пешқадам илмий тадқиқот олийгоҳларидан бири – Фрайбург университетида таҳсил олди. «Қайта тикланувчан энергия манбалари муҳандислиги ва бошқаруви» йўналиши бўйича магистратурани тугатиб, Иззатжон илғор ва замонавий билимларни ҳозирги фаолиятида муваффақиятли қўлламоқда.\nКаримов Фондининг таълим грантлари 2016 йилда Лола Тилляева томонидан Мустақил Ўзбекистон асосчиси ва Биринчи Президенти Ислом Каримов хотирасига бағишлаб ташкил этилган. Сўнгги 4 йил мобайнида, Каримов Фонди томонидан 36 нафар ўзбекистонлик йигит ва қизларга Германия, Франция, Италия, Швейцария, Буюк Британия, Норвегия, Россия ва Польшанинг пешқадам олийгоҳларида магистратура дастури бўйича икки йил давомида таҳсил олиш имконияти берилди.


Қорачиқ > Спорт > Месси “Барселона”дан кетмоқчи\nМесси “Барселона”дан кетмоқчи\n“Барселона” футбол клубининг аргентиналик ҳужумчиси Лионель Месси клуб раҳбариятини жамоани тарк этиши ҳақида хабардор қилди.\nМаҳаллий нашрларнинг хабар беришича, “Барселона” раҳбарияти Мессидан клубни тарк этиш ҳақида расмий билдиришнома олган. Месси ўзининг шартномасидаги ҳар мавсум охирида шартномани бир томонлама бузиш ҳуқуқидан фойдаланмоқчи.\n“Барселона” раҳбарияти эса мавсум 10 июнда якунлангани учун бу пунктдан фойдаланиш мумкин эмаслигини айтишмоқда. Месси эса коронавирус пандемияси сабабли мавсум чўзилганлиги ва бироз аввал якунланганлиги учун ушбу пунктга кўра ҳаракат қилиш кераклигини айтмоқда.\nКаталон клуби Мессидан расмий билдиришнома олганлигини тасдиқлади. Яқин кунларда “Барселона” директорлар кенгашининг тезкор йиғилиши ўтказилади.\n33 ёшли Месси “Барселона” тарбияланувчисидир. У каталон клуби таркибида 729 матч ўтказиб, 633 та гол ва 285 натижали тўп узатиш муаллифи бўлди. Клуби билан бирга 10 чемпионлик титулини қўлга киритди. 6 та Испания кубоги ва 4 бор Чемипионлар лигеси ғолиби бўлди.\nФутбол афсонаси Марадона ҳаётдан кўз юмди\n“Севилья” Европа лигаси ғолиби\n“Барселона” бош мураббийи алмашди\nЧегара ҳудудлари белгиланади\nҚозоғистонда 10 миллион кишини эмлаш режалаштирилмоқда\nҚатарга қўйилган тақиқлар олинди\nҚайси қон гуруҳи эгалари энг кучли иммунитетга эга\n2021 йилнинг таъсирга эга лидерлари\nҚозоғистонда сайлов натижалари эълон қилинди\nТуркистон 100%га газлаштирилди\n“Twitter” Трампнинг аккаунтини бекитди\nҲиндистонда сигирлар сиёсийлаштирилди


Toshiba телевизорлар ишлаб чиқарувчи бўлимини сотади\n12:38 / 10.04.2017\nЯпониянинг Америкадаги шўъба корхонаси Westinghouse Electric касодга учрагач, қайта тузиш ишларини олиб бораётган Toshiba корпорацияси телевизорлар ишлаб чиқарувчи бўлимини сотишга қарор қилди. Бу ҳақда Kyodo агентлиги хабар қилмоқда.\nХабарларга кўра, бу масала келаси йил март ойи охиригача ҳал этилади. Дастлабки ҳисоб-китобларда қайд этилишича, битим қиймати бир нча юз миллион долларни ташкил этади. Эҳтимолий харидорлар орасида Хитойнинг бир неча компанияси, Туркиянинг маиший техникалар ишлаб чиқарувчиси Vestel компанияси ҳам бор. Туркия фирмаси Европа бозори учун аввал ҳам Toshiba телевизорларини йиғиш билан шуғулланган.\nToshiba 1960 йилда Японияда биринчи бўлиб рангли телевизорни ишлаб чиққан эди. Бироқ, ҳозирда, бу бўлим корпорацияга фақат зарар келтирмоқда. Зара миқдори 10 млрд иен (90 млн доллардан ортиқ) экани айтилмоқда. 2016 йил апрелидан сентябригача бўлган муддат мобайнида телевизорлар савдосидан кўрилган даромад 2015 йил кўрсаткичига нисбатан 42 фоизга пасайган ва 27,9 млрд иен (252,6 млн доллар)ни ташкил этган.\n29 март куни Westinghouse Electric Нью-Йорк судига ўзининг касодга учраганлиги ҳақидаги ҳужжатларни тақдим этди. Бу жараён АҚШнинг банкротлик тўғрисидаги кодекси 11 бобига мувофиқ олиб борилади. Шу билан амалдаги лойиҳаларга жиддий талофатлар етказмасдан қайта ташкил этиш мумкин бўлади.


Kutubxona - Asqad Muxtor. Arvoh (hikoya) / Kiril\nSiz shu sahifadasiz: Asqad Muxtor. Arvoh (hikoya) / Kiril\nАсар номи Арвоҳ (ҳикоя)\nАбдураҳмоннинг буваси бугун яна келди. Ўша-ўша оқ сурп яктак, шойи қийиқ, оппоқ соқоли ва ярашиқ сутдек салла...\n– Ахир, бува...\n– Менга қара! Наҳотки ёдингдан чиққан бўлса менинг ҳикояларим! Мен айтган эдим-ку, улар аввал қандайдир экспедитсия... яъни илмий сайр-саёҳат деган баҳона билан келишган. Кейин қарасак, улар шубҳали деб ҳисоблаган одамлар битта-битта ғойиб бўла бошлади. Бизни нодон билиб, ерли қора халқ деб, устимиздан ҳукм юргузадиган бўлишди. Билсак, орқаларида минглаб лашкарунавкарлари бор экан. Биз паншаҳаю таёқ-чўкмор кўтариб далага, ўша қуролли келгиндиларга қарши чиқдик.\n— Келгиндини кўи кўрган бу халқ — деб мурожаат қилди қилич таққан зобитларга, — ўлса ўладики ер суриб лашкарларингни боқмайди! Ўлса ўладики...\nБош кўтарган ўққа учаверди... Ўлганга қайрилиб қараган ҳам, йиқилганга ёрдам бераман деган ҳам, бу хунхўрликка дош беролмай сесканган ҳам, шунчаки қимир этган ҳам ер тишлайверди. Олти юзга яқин киши эдик. Бари қирилиб кетди. Ё эшитмовдингми қон-ёш тўкиб айтган бу ҳикояларимни: —Айт, эшитмовдим дегин!!!\n– Ахир, бува, бу ҳақда ҳеч қандай ҳужжат...\n– Бува, Буважон, мени қарғаманг, ёш эдим, ёшлик қилибман...\n«Оббо... яна ёлғон гапирдим!—деди у ичида, манглайини чангаллаб,— ёшлик қилибман эмиш: асли бу китобни ёзганимда эллик еттига кирган фан доктори эдим. Расво бўлди. Ёлғон гапирдим. Янаги келишларида энди мана шуни юзимга соладилар!»\nАйтгандай, у бобосини кўрган эмас-ку! Қандоқ қилиб таниб олаяпти? Туш экан-да, аҳмоқона туш... Бувасининг айтганлари ҳам ўз кўнглида ғимирлаган, ўзи билган ўйлар. Узинг билган ўйлар бошқа-ю, китоб бошқа экан. Шундай бўлмаса докторлик унвони қаёқда дейсиз? Юрар эди ҳали ҳам еттинчи синфга дарс бериб.\nИккинчи томондан... ўша ҳам дуруст эди бу азобли тунлардан кўра. Ҳозир ҳали ярим кеча. Абдураҳмон яна уйқу элитишидан қўрқарди. Ўз хаёлида пайдо бўлган бобони ёмон кўриб қолди... Оқ сурп яктак, Оқ соқол... Арвоҳга ўхшаб тушига киради. Деярли ҳар куни... Арвоҳ ҳам асли йўқ, одам хаёлида яратилган нарса. Лекин барибир, худди бор нарсадай кўринади, гаплашади, сўроқ қилади, қийнайди, азоб беради.\n"http://www.kutubxona.com/wiki/index.php?title=Asqad_Muxtor._Arvoh_(hikoya)_/_Kiril&oldid=12920" dan olindi


22 октябр 2020, Тошкент вақти: 20:11\nПрезидентликка номзод Светлана Тихоновская тарфадорларининг Минск шаҳридаги митинги, 30 июль, 2020 йил\n30 июль куни АҚШ Беларусда бўлиб ўтадиган президентлик сайловини ғарб давлатлари вакиллари кузатмаслиги юзасидан афсус изҳор қилиб, Минскни сайловни эркин ва адолатли тарзда ўтказишга чорлади.\nБеларусда 1990 йиллардан бери ўтказилган бирорта сайловни ғарб давлатлари кузатувчилари адолатли ёки эркин деб топмаган. Мамлакат бу йилги сайлов арафасида Европа хавфсизлик ва ҳамкорлик ташкилоти (ЕХҲТ) кузатувчиларини ўз вақтида таклиф қилмади.\nАҚШ давлат котибининг Европа ва Евросиё ишлари бўйича ёрдамчиси ўринбосари Жорж Кент:\n- ЕХҲТ сайловга кузатувчи юбора олмаслигидан чуқур афсусдамиз, - деди.\nКент АҚШ сайловга кузатувчи юбориш ҳамда сайлов эркин ва адолатли ўтишини таъминлаш масаласини кўтарганини айтди.\nБунга қарамасдан, мухолифат номзоди Светлана Тихановская 30 июль куни Минскда ўтказган раллига ўн минглаб одам келди.\nКент Вашингтон журналистларга ўтказилаётган босимдан хавотир изҳор қилганини ва бу масаласини Беларус расмийлари билан учрашувлар давомида кўтарганини айтди.\n- Бу масалаларни кўтарамиз, чунки улар ҳар қандай муваффақиятли жамиятнинг асоси, деб ўйлайман, - деди.\nКент матбуот эркинлигини таъминлаш жуда муҳим эканлигини қўшимча қилди.\nСайлов қандай ўтиши ва унинг натижаси Беларуснинг хориж давлатлари, жумладан, АҚШ билан муносабатларига йирик таъсир кўрсатиши мумкин.\nВашингтон Беларусда инсон ҳуқуқлари аҳволи аянчли бўлгани учун 2000 йилларда мамлакатга қарши иқтисодий санкцияларни жорий қилган эди.\nБеларусда сиёсий маҳбуслар озодликка чиқарилганидан кейин, айрим санкциялар бекор қилинди. Аммо Кент уларни бутунлай бекор қилиш учун Беларус демократия йўлида қўшимча чораларни кўриши ҳамда аҳолига ўз фикрини изҳор қилиш имконини бериши кераклигини айтди.\nСанкциялар бекор қилингани учун жорий йил бошида АҚШ Беларусга ўзининг илк нефть танкерини юборди. Айни дамда иккинчи танкер мамлакатга йўлга олган.\nКейинги ойда эса АҚШ ва Беларусь 12 йилда илк маротаба бир-бирига элчи юбориши кутилмоқда.\nБеларуснинг АҚШдаги элчиси август ойи ўртасида АҚШга боради. АҚШ Сенати эса Жули Фишерни АҚШнинг Беларусдаги элчиси этиб тайинлаши кутилмоқда.\nБеларус иқтисоди Россиянинг арзон нефти ва газига таяниб келади. Аммо Россия Украинанинг Қрим минтақасини аннексия қилиб олганидан кейин, Минск ва Москва ўртасидаги муносабатлар совиди.\nШу сабабдан Минск Москванинг икки давлат ўртасида иқтисодий иттифоқ тузиш тўғрисида 20 йил олдин тузилган режаси амалга ошишига тўсқинлик қилиб келади.\nКент АҚШ Беларус суверен мамлакат бўлиб қолишини исташини, Минскда ўз геосиёсий йўлини танлаш бўлиш ҳуқуқи бўлиши кераклигини айтди. Сиёсатчи Беларуснинг АҚШ ва Америка ҳамкорлари билан яқин алоқа ўрнатиши мамлакатнинг Россия билан муносабатларига салбий таъсир кўрсатмаслигини қўшимча қилди.\n- АҚШ ўзаро муносабатларимизни нормаллаштириш учун курашиб келаётган бўлса-да, Беларусни Ғарб ёки Шарқ ўртасида биттасини танлашга босим ўтказмоқчи эмасмиз, - деди Кент.\nЛукашенка коронавирус инфекциясини бошдан кечирганини маълум қилди\nРоссия бир ҳафтадан сўнг Британия, Танзания ва Туркия билан авиаалоқани тиклайди\nБеларус президенти сайлови арафасида журналистларга босим кучаймоқда


Иш | erkak.uz\nҲамиша омади кулишини истаганлар учун 50 аксиома (2-қисм)\n15/03/2016 0 Dilmurod Karim\n(Мақоланинг боши) Ижодий қобилиятни ўстиришнинг йўлларидан бири одатий ишларни янгича усул билан бажаришдир. Компания, карьера ёки лойиҳангиз эндигина йўлга қўйилганида кўп ҳолларда “ҳа” дейишингизга, кейинги даврга ўтиб “йўқ” дейишингизга тўғри келади. Салбий муносабатлар бўлиши керак. Улардан воз кечмаслик лозим. Худди…\nҲамиша омади кулишини истаганлар учун 50 аксиома (1-қисм)\n13/03/2016 0 Dilmurod Karim\nОмад ҳамиша ёнингизда соядек эргашиб юришини истайсизми? Унда қуйидаги содда аксиомаларни ёдда тутинг. Business Insider янгиликлар порталидаги фаолияти давомида журналист Жулия Борт турли соҳа вакиллари бўлган минглаб кишилар билан суҳбатлар ўтказди. Унинг ҳамсуҳбатлари орасида қудратли компания эгаларидан тортиб тижоратни тетапоя…\nКунингизни режалаштиринг, дейди Дэвид Аллен\n12/03/2016 1 Dilmurod Karim\nМиянгиз турли ташвишлардан тўлиб-тошганда, муаммолар ўтиб бўлмас тоғ даражасида кўринганда “Наҳотки, уларни ҳал этиш шунчалар қийин!” – дея ўзингизга беихтиёр савол берасиз. Муаммолар ҳаётга ишончингизни сўндира бошлайди, тушкунликка тушиб ҳолингизга аза очишга тайёрланасиз… Йўқ! Айни шу ҳолат ўз келажагингиз ва…\nБилл Гейтсни миллиардер қилган 5 фазилат\n07/03/2016 0 Shukhrat Sattorov\n«Ҳар куни тонгда уйғонгач, бойларнинг янги рўйхатини кўриш учун “Форбес” журналини варақлайман. Агар у ерда исмим бўлмаса, мен ишга шошаман», деган экан тадбиркорлардан бири. Аммо 17 йил дунёнинг энг бой кишиси номига сазовор бўлиш – шахсий қоидалар, интизом ва муҳим…\nЧанг босган дипломлар ҳақида\n04/03/2016 0 Sayt admini\n“Келажакда ким бўлсам экан?” Бу савол эндигина мактабни тугатиб, мустақил ҳаёт остонасига қадам қўяётган ҳар бир йигит-қизни ўйлантиради. Бундан бироз олдинроқ, яъни болаликда кўпчилик ўйланмасдан, ўз ота-онасининг касбини танлашини айтиши мумкин. Лекин вақт ўтиши билан ҳамма нарса аниқ бўлиб қолар…\nForbes дунёнинг энг бадавлат одамлари рўйхатини эълон қилди\n04/03/2016 0 Dilmurod Karim\n60 ёшли Билл Гейтс сўнгги 22 йилда ўн еттинчи марта дунёнинг энг бой кишилари рўйхатида пешқадамлик қилди. Ҳозирда унинг маблағи 75 млрд долларга етган бўлиб, охирги йилда 4,2 млрд долларга камайган. Иккинчи ўринни эгаллаган Zara асосчиси Амансио Ортеганинг бойлиги 64,5…\nУолт Беттингер: муваффақиятли лидер ҳаётидан 6 та ҳикоя\n03/03/2016 0 Shukhrat Sattorov\nУолт Беттингер – дунёнинг йирик Charles Schwab корпорацияси президенти. Сайёрамизнинг муваффақиятли ишбилармонларидан бири, савдо-иқтисод ва бизнес соҳасида таниқли лидер ва ўзига хос бошқарув маҳоратига эга раҳбар. Schwab корпорацияси савдо инвестиция йўналишида хизмат кўрсатишга ихтисослашган дунёнинг энг нуфузли ва энг кўп…\nЗўр етакчи бўлмоқчимисиз? Кундалик тутинг\n29/02/2016 0 Dilmurod Karim\nЕтакчиликка интилиш деярли барчанинг табиатида бор, агар кимки бунга интилмас экан, бу қобилияти ҳали ўзини намоён қилмабди. Айниқса, эркаклар ўз қатъияти, бир сўзлиги, кескинлиги билан етакчиликка мойил жинс саналади. Ҳақиқий етакчиларнинг муваффақияти вазиятни ўзига хос тарзда идрок этиб, қарор қилишларидадир.…\nPeople 2 People услубидаги бизнес\n26/02/2016 0 Dilmurod Karim\nБу инсоннинг миясига гўё ҳисоблагич ўрнатилган. Кучли математик қобилияти тижоратдаги истеъдоди ва маҳоратининг қирраларидан биридир. Бундан ташқари, ўта хушмуомала, диққат-эътиборли, самимий кишидир. Асл инсон. Зафар Ҳошимовни тинглаш имконияти пайдо бўлди дегунча, тажрибага асосланган қимматли билимидан баҳраманд бўлишга, ундан илҳомланишга ва…\nИш бошлаётган тадбиркорга олти муҳим маслаҳат\n25/02/2016 0 Dilmurod Karim\nХусусий иш бошлашга ҳамманинг ҳам юраги дов бермайди. Давлат ишида фаолият юритсангиз масъулият тўла сизда эмас, аммо хусусий тадбиркор ҳар бир қадамига фақат ўзи жавоб беради. Йўлда уни фақат омад эмас, муваффақиятсизликлар ҳам кутиб турган бўлиши мумкин. Бугун австралиялик тадбиркор…


Android Q илк бета-версияда тақдим этилди: видео ва суратларда янги имкониятлар билан батафсил танишамиз! - Terabayt.Uz\nAndroid Q илк бета-версияда тақдим этилди: видео ва суратларда янги имкониятлар билан батафсил танишамиз!\nGoogle компанияси 14 мартга ўтар тунда Android 10 талқинидаги операцион тизимининг биринчи расмий бета-версиясини тақдим этди. Ундан ҳозирча фақат мазкур ишлаб чиқарувчининг Pixel смартфонлари фойдалана олишади.\nЎҚИНГ: Қайси смартфонлар эгалари Android Q’ни биринчилар қаторида синаб кўришади?\nМазкур дастурий таъминотнинг айрим ўзига хосликларини аввал ҳам бир неча хабарларда эълон қилганмиз. Энди эса, уни расман ўрнатиб олган Google Pixel смартфонлари эгалари Android Q’нинг яна бошқа имкониятларини ҳам кашф этишди.\nAndroid Q Developer Preview Beta 1 талқинида иловаларнинг турли рухсатларини бошқариш осонлашган. Масалан, такси буюртма бериш сервисига GPS’дан фойдаланиши учун фақат унинг иловасини ишлатаётган пайтдагина рухсат берасиз. Бу эса нафақат шахсий хавфсизликни таъминлашга, балки смартфон аккумуляторини тежашга ҳам ёрдам беради.\nТизимда «Улашиш» – «Поделиться» функциясини ҳам анча такомиллаштиришган. Мазкур ойна интерфейсини жуда соддалаштиришган ва у янада тезроқ очиладиган бўлган:\nШунингдек, «тоза» Android Q версиясида энди билдиришномалар панелидаги белгичалар – иконкаларнинг рангини ўзгартириш ва тизим учун стандарт шрифт танлаш мумкин. Аввал бу каби имкониятлар фақат айрим смартфонсозлар ишлаб чиққан график қобиқлардагина бўларди.\nСозламалар ҳам ўзгарган – «Махфийлик» («Приватность») банди алоҳида қўшилган. Унда иловаларга тақдим этилган рухсатларни кўриш, жойлашувлар тарихини ва шу кабиларни кузатиш мумкин.\nШунингдек, Android 10 илк бета-версиясида десктоп режимини ҳам топишган, бу дегани – худди Samsung ва Huawei флагманларида бўлгани каби, смартфонга монитор улаб, уни компьютер сифатида ишлатиш мумкин бўлади.\nAndroid Q операцион тизимининг биринчи бета-талқинидаги қизиқ функциялардан бири – Screen Recording, яъни экрандан видео ёзиб олиш имкониятидир.\nМана, қуйидаги видеолавҳанинг 7:30-дақиқасида Screen Recording функциясининг ишлатилиши кўрсатилган:\nДемак, Android Q Developer Preview Beta 1 версиясини ҳозирча фақат Google Pixel смартфонларидагина синаб кўриш мумкин. Уни бошқа гаджетларга тарқатиш ва такомиллаштириш режаси эса қуйидаги «йўл харитаси»да акс эттирилган:\nДемак, Android Q операцион тизимининг тўлақонли намойиши Google I/O 2019 конференциясида бўлиб ўтади ва унинг якуний жамланмасини учинчи чоракда барча фойдаланувчилар учун тақдим этишади.\nЎҚИНГ: Android Q бизни оддий имкониятдан маҳрум этади ва унга кўникишга мажбурмиз (+видео)\n#мобиль операцион тизим #Android 10 #Android Q #Android 10 Quiche


Бугун Ироқ ҳукумати жорий йилда мамлакатнинг янги доимий конституциясини ишлаб чиқадиган қўмита ташкил этди.\n55 аъзодан иборат қўмитани Ироқ парламентининг 161 аъзосидан 142 нафари қўллаб-қувватлади. Қўмитанинг 28 аъзоси шиа мусулмонлари, 15 аъзо курдлар иттифоқи вакиллари, саккиз аъзо собиқ Бош вазир Ийад Аллавий партияси ва қолган тўрт ўринни майда партиялар вакиллари эгаллаган. Агар иш режада белгиланганидек борса, қўмита жорий йил 15 октябрга қадар Ироқ янги конституцияси лойиҳасини умумхалқ муҳокамасига тақдим этади.\nАйни пайтда, бугун пойтахт Бағдод марказида содир этилган иккита портлаш оқибатида камида етти одам нобуд бўлди, 19 одам, жумладан, америкалик уч ҳарбий ҳам яраланди.\nШунингдек, АҚШ кучлари Ироқнинг Сурия билан чегараси яқинида вертолёт ва учқичлар мадади билан исёнчиларга қарши операцияларни давом эттирмоқда. Шанба куни бошланган операциялар давомида 100га яқин исёнчи ва америкалик уч ҳарбий нобуд бўлди.


Shahrisabz tumani 15.03.2020 Mahalliy\nЁШЛАР БАНДЛИГИНИ ТАЪМИНЛАШ ДАВР ТАЛАБИ\nЮртбошимизнинг жорий йилда Парламентга қилган Мурожаатномасида мамлакатимизда миграциянинг олдини олиш, ёшлар бандлигини таъминлаш, уларни оилавий тадбиркорлик ва хусусий бизнесга кенг жалб этиш бўйича муҳим вазифаларни белгилаб берди. Айниқса, ёшлар учун муносиб иш ўринларини яратиш, уларни ижтимоий ҳимоялаш маҳаллий ҳокимият идоралари олдида турган муҳим вазифалардан бири эканлиги Мурожаатномада таъкидлаб ўтилди.\nШаҳрисабз тумани ҳокими Исроил Аманов мана шу белгилаб берилган вазифалардан келиб чиққан ҳолда маҳалла кесимида ёшлар билан учрашиб, уларни кичик ишлаб чиқариш, савдо ва хизмат кўрсатиш соҳалари бўйича тадбиркорликка тортиш юзасидан таклифларини ўрганиб чиқиб, соҳа ходимлари билан уларга ечим топмоқда.\nЖорий йилнинг 12 март куни туман ҳокими Исроил Аманов айнан шу масала бўйича тумандаги “Шанбе” маҳалла фуқаролар йиғинида ёшлар билан учрашди. Учрашувда туман ҳокимининг мутасадди ўринбосарлари бўлим бошлиқлари ҳамда тадбиркорликка хизмат кўрсатувчи ташкилотлар раҳбарлари иштирок этди.\nДастлаб, учрашувда Исроил Аманов кичик бизнесни йўлга қўйиш борасида давлатимиз томонидан яратилган имкониятлар, имтиёзлар хусусида ёшларга кенг тушунчалар берди.\n— Қимки кичик бизнесга қўл ўрса, у, албатта, тадбиркорлик соҳасида катта имкониятларга эга бўлади, — дейди Исроил Аманов. Масалан, дунё тажрибасида тадбиркорликни оддий гулчиликдан ёки боғдорчиликдан, чорвачиликдан, иссиқхонани ташкил этишдан ҳамда аҳолига хизмат кўрсатишни йўлга қўйишдан бошлаган кишилар кейинчалик йирик компанияларга асос солишганини яхши биламиз. Баъзи бировлар катта маблағ билан катта иш қилишни бошлашни ният қилишади. Аммо бу ҳамиша ҳам яхши натижа бера олади деб айта олмаймиз. Сабаби, уша корхона ўз маҳсулотлари ёки хизматлари билан бозор талабига жавоб бера олмаса, корхона инқирозга юз тутади. Бу йўқотишларни ўрнини қоплаш эса оғир кечади. Кичик бизнесни эса бозор талабидан келиб чиққан ҳолда фаолият турини ўзгартириш мумкин. Бунинг учун эса катта маблағ талаб этилмайди. Масалан ҳар бир ёш айниқса, қишлоқда истиқомат қилаётган йигит-қизлар оиласида йўқорида айтганимиздек иссиқхона, чорвачилик, паррандачилик ва асаларичиликни йўлга қўйиб, бундан яхшигина даромад топишлари мумкин. Бунинг учун эса давлатимиз томонидан паст фоиздаги узоқ муддатли имтиёзли кредитлар ажратилмоқда. Кейинчалик улар фаолиятини кенгайтириб бориб, алоҳида фермер хўжаликларига асос солишлари мумкин.\nУчрашувда тумандаги тижорат банклари ёшларга кичик бизнес хусусий тадбиркорлик бўйича мавжуд лойиҳаларини тақдимотларини ўтказишди.\nУчрашув якунида ҳудуддаги 6 нафар ёшлардан тушган бизнес таклифлар ўрганилиб, уларга ечим топилди.\nТАРТИБ-ИНТИЗОМГА БАРЧА РИОЯ ЭТИШИ ШАРТ


Хўжақўрғон маҳалласида мустақиллигимизнинг 28 йиллиги олдидан жуда катта эсда қоларли тадбир бўлиб ўтди\nБугун Хўжақўрғон маҳалласида мустақиллигимизнинг 28 йиллиги олдидан жуда катта эсда қоларли тадбир бўлиб ўтди. Ўзининг беш ташаббус номли шеърини ўқиб, юртбошимиз меҳрини қозонган Фазилат Ёқубованинг "Фазилат" уй кутубхонаси очилди. Тантанали тадбирда Ўзбекистон Республикаси Президенти маслаҳатчиси ўринбосари Фарҳод Маҳмудов, Ўзбекистон ёзувчилар уюшмаси раиси, Ўзбекистон халқ шоири Сирожиддин Саййид, Ўзбекистон ёзувчилар уюшмаси вилоят бўлими раиси Ўзбекистон халқ шоири Маҳмуд Тоир, вилоят ҳокимининг муовини Одил Тожиев, туман ҳокими Бектемир Ибрагимовлар иштирок этишди. Тадбирда Фазилат Ёқубова юртбошимизга атаб ёзган Ташаккурнома шеърини ўқиб эшиттирди. Фазилат кутубхонасидан Ижод фонди томонидан тақдим этилган 300 турдаги 2000 дан зиёд китоблар жой олди.\nМанба: Бўка тумани ахборот хизмати болими.